
При изготвянето на информацията за преценяване на необходимостта от ОВОС на инвестиционното предложение „Завод за производство на индустриални и медицински газове”, са спазени изискванията на глава шеста, раздел трети на Закона за опазване на околната среда и разпоредбите на Наредбата за условията и реда за извършване на оценка на въздействието върху околната среда (Наредбата за ОВОС).  
Информацията е съобразена и с изискванията на нормативната уредба по биологично разнообразие по отношение съвместяването на процедурата по преценяване на необходимостта от ОВОС и преценката за вероятната степен на отрицателно въздействие върху защитени зони, съгласно разпоредбите на чл. 40 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС).
Съгласно изискванията на глава седма, раздел първи на ЗООС, е потвърдена класификация на ново предприятие с нисък рисков потенциал за инвестиционното предложение, като за целта ще се спазят изискванията на Наредбата за предотвратяване на големи аварии с опасни вещества и за ограничаване на последствията от тях. 

Съгласно писмо на РИОСВ - Пловдив с изх. № ОВОС-1211-22, 17.10.2024г. (Приложение №4), инвестиционното предложение подлежи на преценяване на необходимостта от ОВОС.

I. Информация за контакт с възложителя
I.1.  Име, постоянен адрес, търговско наименование и седалище.

„СИАД България” ЕООД, 
Пълен пощенски адрес.

гр. София 1528, п.к. 3, ул. ”Амстердам” № 4
I.2. Телефон, факс и e-mail.

II. Резюме на инвестиционното предложение:

II.1. Характеристики на инвестиционното предложение:

II.1.1. Размер, засегната площ, параметри, мащабност, обем, производителност, обхват, оформление на инвестиционното предложение в неговата цялост

Възложителят „СИАД България“ ЕООД е част от СИАД Груп, която е водеща италианска химическа компания специализирана в индустриалните газове, инженеринг, здравеопазване, услуги и индустриални стоки, със собствени заводи в Европа и останалата част на света. 

„СИАД България“ ЕООД е производител и доставчик на индустриални и медицински газове. Газове се използват в много производствени процеси в най-различни отрасли на промишлеността – в хранително-вкусовата промишленост и автомобилостроенето, в химическата промишленост и металургията, в металообработката, както и за много приложения, свързани с околната среда и медицината.
Устройството и експлоатацията на съществуващите съоръжения на „СИАД България“ ЕООД с всичките им съпътстващи съоръжения, както и тяхното развитие е съобразено с изискванията основно на Закона за устройство на територията, Закона за опазване на околната среда и заедно с подзаконовите нормативни актове към тях, а също така и с други действащи в страната нормативни документи, приложими към дейността на компанията.
Настоящето инвестиционно предложение на „СИАД България” ЕООД е за „Завод за производство на индустриални и медицински газове”.
Оформление на инвестиционното предложение в неговата цялост
Настоящото инвестиционно предложение предвижда изграждане на завод за производство на индустриални и медицински газове. Чрез реализирането му ще се подобри възможността в Р България да се произвеждат, съхраняват и дистрибутират индустриални и медицински газове. Целта е да се осигури проектна готовност за разработване на следваща фаза на проектиране и последващо изпълнение на строеж: предложение „Завод за производство на индустриални и медицински газове”, с което ще се постигне устойчив растеж на компанията и нейното затвърждаване в България, подобрявайки възможността и конкурентоспособността на пазара на индустриални и медицински газове.
Инвестиционното предложение включва:
· Нов Завод за производство на индустриални и медицински газове;
· Нова външна водопроводна връзка;
· Нова външна канализационна връзка;
Нов завод за производство на индустриални и медицински газове
Технологичната част на заводът ще се състои от станция за пълнене (FS – Filling Station) и инсталация за разделяне на въздуха (ASU – Air Separation Unit). Виж схема/генплан на ИП – Приложение№ 2.
· Към станцията за пълнене (Filling Station FS) – на бутилки и бъндели (съвкупност от бутилки свързани в обща система) със сгъстени индустриални газове, газови смеси и медицински газове  се  предвиждат следните сгради и съоръжения:

· Административна сграда – ще се състои от офисни помещения за работещите в завода.
· Паркинг – с капацитет за около двадесет служебни и други автомобили.

· Склад - свободна бетонна площ в зоната за съхранение на празни резервоари и материали/оборудване за клиентски монтаж.
· Отдалечен склад  според изискванията на наредба № Iз-1971 от 29 октомври 2009 г. за строително-технически правила и норми за осигуряване на безопасност при пожар за съхранение на горими газове.  Представлява оградена и покрита конструкция за съхранение на по-малки количества бутилки със запалими газове (пропан и пропан-бутан, ацетилен и водород). Тези газове ще се докарват и извозват от площадката на завода.

· Диспечерска сграда - в нея ще се помещават също офисни помещения за работещите в завода.
· Склад за клиенти – ще представлява по-малък склад за съхраняване на по-малко количество бутилки с газове (около петдесет на брой).  
Основната функция на станцията за пълнене (Filling Station) ще бъде процесът на доставка на индустриални и медицински газове в течна форма, които ще бъдат съхраняват в криогенни резервоари. Втечнения газ ще се газифицира и сгъстява и съответно пълни в бутилки под налягане, които ще се съхраняват за дистрибуция на пазара. Въглеродния диоксид (CO2), кислорода (O2), азота (N2) и аргон (Ar) се закупуват от външен доставчик и се използват за пълнене на бутилки в станцията за пълнене (FS).
Станцията за пълнене на газове ще изпълнява също и процес на преливане на газове и в течна форма. Ще се пълнят дюарови съдове и авто цистерни за втечнени индустриални и медицински газове. В станцията ще се приготвят и смеси от горепосочените газове. 
За пълнене ще се използват десет стенда, разположени в хале със следния капацитет:

· Кислород – 2000 Nm3/d;
· Медицински кислород – 320 Nm3/d;
· Аргон – 1400 Nm3/d;
· Азот – 1400 Nm3/d;
· Въглероден диоксид – 320 Nm3/d;
· Смеси от горепосочените газове.

Доставените течни газове ще се съхраняват в стационарни криогенни двустенни резервоари с перлитно-вакуумна изолация, поставени върху бетонен фундамент. За промяна на агрегатното състояние от течност в газообразно състояние ще се използват  атмосферни изпарители. Течният газ ще се изпомпва чрез криогенни помпи към изпарителите, където ще се превръща в газова фаза и след това ще се пълнят бутилки. 

· Резервоар за течен кислород с обем от 50 m3;

· Резервоар за течен азот с обем от 50 m3;

· Резервоар за течен аргон с обем от 30 m3;

· Резервоар за течен въглероден диоксид с обем от 50 m3.

Халето за пълнене на индустриални и медицински газове е с капацитет на пълнене около 600 бутилки (бутилки до 50 l) на смяна. За пълнене ще се използват десет стенда, разположени в халето на закрито. Ще се реализират следните продукти с техническа чистота: кислород (O2), аргон (Ar), азот (N2), въглероден диоксид (CO2) и смеси от изброените.
Съхранението на индустриални и медицински газове в бутилки представлява обособен склад с покрив с колони без стени, който е предназначен за съхранение на празни и пълни бутилки с индустриални и медицински газове. Пространството ще е разделено на две части за съхранение на пълни и празни бутилки.

· Към инсталацията за разделяне на въздух (ASU – Air Separation Unit), ще се изградят са предвидени следните сгради и съоръжения:

· Електрически трафопост – на площадката ще е наличен електрически трансформатор и електрическа кабина за захранване на инсталацията за разделяне на въздуха (ASU).

· Сграда за осигуряване на качеството и контрола на продукцията - зоната ще е оборудвана със система за анализ на параметрите на продуктите.

· Сондажни кладенци – три броя с проектна дълбочина до 25 m.  Водовземни съоръжения (Ск-1, Ск-2 и Ск-3-резерв) с дълбочина до 25,0 m, с еднотипна конструкция от ПВЦ тръбно-филтрова колона Ø160 mm. (Приложение №8 -Проект за изграждане на нови водовземни съоръжения).
· Склад за резервни части.

· Съоръжения за разделяне на въздуха.
· Резервоари за съхранение на течен кислород, азот и аргон. 

· Помпи за пълнене на цистерни на течен кислород, азот и аргон.
В инсталацията за разделяне на въздуха (ASU) се предвижда производство с максимален капацитет на следните газове:

· Кислород - 4430 Nm3/h;
· Азот - 5150 Nm3/h;

· Аргон - 130 Nm3/h.

Газовете ще се съхраняват в криогенни резервоари под течна форма. Капацитета на резервоарите е съобразен с капацитета на инсталацията и дистрибуцията. Предвидени са 3 броя криогенни резервоари за кислород с обем (два от тях ще бъдат изградени при реализирането на ИП, като третият - при необходимост в бъдещ период от време): 280 m3; 3 броя криогенни резервоари за азот с обем: 280 m3 и два броя криогенен резервоар за аргон с обем: 50 m3.
Инсталацията за разделяне на въздух (ASU) ще се състои от следното оборудване:
· Въздушен компресор, предварително охлаждане и предпречистващ агрегат

Подавания въздух се филтрира и след това се компресира в главен въздушен компресор до налягане от приблизително 22 bara. След това въздухът се охлажда в кожухотръбен охладител, за да се отстрани топлината от компресията. Охладеният въздух се охлажда до приблизително 18°C спрямо охлаждаща вода в кожухотръбен охладител. Изпарителна кула осигурява охлаждането на охладената вода, която достига около 13°C. Изпарителната кула използва отпадъчен сух азот от студената кутия, за да охлади охлаждащата вода, която след това се изпомпва до 4,5 bara.

Охладеният въздушен поток се подава към система за предварително пречистване с двоен слой. Конструкцията на слоя за предварително пречистване използва като адсорбент слой от молекулни сита и слой от активиран алуминиев оксид. Когато потокът от технологичен въздух се подава към единия слой, всички останали водни пари, въглероден диоксид, тежки въглеводороди и някои по-леки въглеводороди се отстраняват, докато вторият слой се регенерира едновременно с отпадъчен азотен газ, предварително загрят в регенерационен нагревател. Слоевете се превключват през предварително определено време на цикъла. След преминаване през прахов филтър, малко количество чист сух въздух от системата за предварително пречистване се отвежда за инструментален въздух в инсталацията.

· Студени кутии

Комплектът студени кутии ще съдържа цялото оборудване, необходимо за производство на течен и газообразен азот, течен и газообразен кислород и течен аргон чрез фракциониране на технологичния въздух при криогенни температури. Цялото криогенно оборудване е поместено във вертикална конструкция (корпус) от въглеродна стомана. Междинното пространство между вътрешното криогенно оборудване и корпуса е запълнено с перлитов изолационен материал за осигуряване на правилна изолационна способност. Студената кутия съдържа следното оборудване:

· Първичен топлообменник и азотен прегревател

Въздухът, влизащ в студената кутия, преминава през първичния топлообменник, в който се охлажда от газови и течни продукти, идващи от колоната и кондензатора. Топлообменникът е от оребрена плоча, изработена от запоен алуминий.

Преди да влезе в студената кутия, потокът от технологичен въздух се компресира допълнително от топлия бустерен компресор и студения бустерен компресор, които се задвижват от работата, произведена от топлите и студените турбини. Кожухо-тръбен охладител отвежда топлината на компресия, разположен след бустера. Този поток се охлажда в PHX (фибростъкло-прегревател) срещу затоплящите се продуктови потоци и излиза от първичния топлообменник в определена точка. След това въздухът се разделя на два потока: единият поток се втечнява в PHX (прегревател на азот), след което влиза в горната колона, след като преминава през разширителен вентил. Останалият въздушен поток се изпраща към турбините, които са свързани паралелно, осигурявайки хладилната работа на инсталацията. Разширеният въздух също се разделя на две части, като 60% от въздуха отива директно в долната част на колоната за високо налягане (долна колона). 40% от въздуха отива в PHX, затоплен от бустерен въздух при 5°C, след което се изпраща към топлата турбина, разширява се до околно налягане, затопля се през първичния топлообменник почти до температурата на входящия въздух и накрая се изпраща към азотна/водна кула.

Преди да преминат в първичния топлообменник, отпадъчният и продуктовият азот, идващи от горната колона, преминават през азотния прегревател, където се затоплят от поток течен азот, котел, LOX продукт и поток течен въздух, идващи от долната колона. Също така, азотният прегревател е изработен от алуминий.

· Долна колона

Газообразният въздух, излизащ от турбината, постъпва в колоната за високо налягане (долна колона), където се разделя на чист азот в горната част и обогатен с кислород течен въздух (котлова течност) в долната част. Въздушните потоци влизат в долната част на долната колона и се издигат през уплътненията, като бълбукат през течността, преминаваща през уплътнението. Течността, течаща надолу от уплътнението, се нарича „рефлукс“. Тъй като температурата на кипене на азота е по-ниска от тази на кислорода, азотът се изпарява предимно от течността. Обратно, кислородът се кондензира предимно в течността, течаща надолу от етап на етап. Когато парата достигне върха на колоната, тя е по същество чист азот. Малка част от азотния газ се използва за ребойлера (където се втечнява срещу кипящ чист аргон) и за кондензатора (където се изпарява срещу кондензиращ чист аргон) на колоната с високо съотношение, преди да се смеси с отпадъчния азот, който отива в прегревателя. По-голямата част от азотните пари от горната част на долната колона постъпват в главния кондензатор, където се кондензират в страната с високо налягане (долна колона) с кипящ течен кислород при ниско налягане в страната с ниско налягане (горна колона). Течният азот, образуван при кондензацията, се разделя на два потока: една част се връща в горната част на долната колона като обратен хладник; докато останалата част се преохлажда в азотния прегревател и след това се разделя на четири потока: по-голямата част се изтегля като продукт и се изпраща в зоната за съхранение на течен азот. По-малка част се дроселира в горната част на горната колона като обратен хладник. Третата част отива в дозиращия резервоар за аргон, за да се избегне изпарението на аргона, и след това се комбинира с отпадъчния азот, а последната част се използва за контрол на нивото в кондензатора за чист аргон.

Течният азот, върнат в долната колона, преминава през горния разпределител, пада през низходящия тръбопровод и продължава по същия начин през всеки следващ слой пълнеж, докато тече надолу по колоната. Ректификацията се осъществява, когато течността, течаща надолу по колоната, се среща с парата, издигаща се през слоевете пълнеж.

Течността, събрана в котела, съдържа около 34% кислород, 2% аргон и 64% азот.

Течността в котела се изтегля непрекъснато от дъното на долната колона и се използва в кондензатора за суров аргон, където се свързва с течния въздух, идващ от турбината, където по-голямата част от тази смес кипи срещу кондензиращия суров аргон. Скоростта на прехвърляне на течността от котела към горната колона се контролира, за да се поддържа постоянно ниво на течност в долната колона. Високото ниво в котела ще накара течността в котела да запечата входящия въздухопровод, което ще доведе до загуба на въздушен поток, ще доведе до пренапрежение на въздушния компресор и ще причини неправилно разпределение в пълнежа. Ниското ниво ще позволи на въздуха да мине напряко към горната колона. И в двата случая производителността на ректификационната колона е влошена.

Чистотата на азота в горната част на долната колона се регулира от количеството рефлукс, връщан в долната колона. За да се увеличи чистотата на азота, е необходимо да се върне повече течност в долната колона. Обратно, ако е желателно намаляване на чистотата на течния азот в складовото помещение, от долната колона трябва да се изтегли повече течен азот.

· Главен кондензатор

Ректификационната колона използва кондензатор-ребойлер (главен кондензатор), в който течният кислород от дъното на горната колона се изпарява чрез кондензация на азот от долната колона. Тъй като точката на кипене на азота е по-ниска от тази на кислорода, не е възможно кондензирането на азот срещу кипящ кислород в главния кондензатор, ако и двата са под едно и също налягане. Азотът трябва да е по-топъл от кислорода, за да заври кислородът.

Следователно се повишава налягането на азота. Всъщност, при около 5,3 бара, температурата на кипене на азота е с около 1,6 °C по-висока от температурата на кипене на кислорода при ниско налягане.

Главният кондензатор е запоен алуминиев топлообменник, монтиран в картер, който е и долната част на горната колона.

Работата на главния кондензатор се контролира от налягането в горната колона и ефективната повърхност на ядрото. Нивото на течността в главния кондензатор трябва да се поддържа постоянно. Течният кислород, изтеглен от главния кондензатор, се прехвърля чрез гравитация през автоматичен клапан, управляван от контролера на нивото на кислорода, и след това се изпраща към зоната за съхранение на течен кислород или, ако е необходимо, към изпарителя за оттичане на течност.

Замърсителите, които се пренасят в студената кутия през предварителния пречиствател, са склонни да се концентрират в течността на основния кондензатор. Мониторингът на нивата на замърсители в цялото съоръжение ще се извършва често. 

· Горна колона

Работата на горната колона е по същество същата като на долната колона. Течността тече надолу по колоната и пресича всеки етап, срещайки пари, издигащи се през тарелките и пълнежа. Течността се обогатява с кислород и аргон, докато тече надолу по колоната, докато парите се обогатяват с азот, докато се издигат. Азотът се концентрира в горната част на колоната, кислородът - в долната част, а аргонът - в точка на около една трета от пътя нагоре от дъното на колоната.

Течен азот с висока чистота от долната колона, дроселиран до горната колона след преминаване през азотния прегревател, навлиза в горната част на горната колона и действа като обратен хладник за колоната.

Когато течността достигне долния етап на горната колона, тя съдържа около 99,6% кислород. Част от течността след това се изпарява в главния кондензатор срещу кондензиращия се азот от долната колона.

Останалият течен кислород се изтегля от дъното на колоната и се изпраща към главния кондензатор чрез технологичните помпи за чист кислород или до зоната за съхранение.

Чистият и отпадъчният газообразен азот от горната част на колоната (отпадъчният се изтегля няколко етапа по-долу) първо се затоплят в азотния прегревател, а след това в първичния топлообменник.

Почти целият отпадъчен азот се използва за регенерация на инсталацията за сушене на въздух и декарбонизация, докато останалата част се вентилира.

· Секция за суров аргон

Секцията за суров аргон се състои главно от колона за суров аргон, свръхстепенна колона и кондензатор за суров аргон.

Захранващият поток от колоната за суров аргон (пара, съдържаща около 11% аргон) се изтегля от горната колона и се подава към колоната за суров аргон, където се ректификацира срещу обратен хладник, който тече надолу по колоната през пълнежа. Аргонът и азотът, съдържащи се в захранващия поток, се концентрират в парата, издигаща се до върха на колоната за суров аргон, а кислородът се концентрира в течността, падаща до дъното на колоната.

Течността, събрана в долната част на колоната, се оттича гравитачно обратно към горната колона.

Парата, събрана в горната част на колоната за суров аргон (съдържаща около 99% аргон), се подава към свръхстепенна колона, където се извършва допълнително разделяне на аргон и кислород. Всъщност, когато парата достигне горната част на свръхстепенната колона, тя е по същество аргон с около 2,5% N2 и < 2 ppm O2. Парата от горната част на свръхстепенната колона влиза в кондензатора за суров аргон, където се кондензира срещу кипящ течен котел. По-голямата част от кондензирания аргон се използва като обратен хладник за свръхстепенната и сурова аргонова колона. Останалата част от кондензирания течен аргон се насочва към рафинерия за аргон, където азотът се отстранява от аргона. Котелът с кипяща течност и частта (около 40%) от течния котел, която не се е изпарила, се връщат в горната колона.

Кондензиращото действие на кондензатора за суров аргон контролира дебита на суровия аргон, подаван от горната колона. Наляганията в двете колони са по същество еднакви и намаленото налягане, произтичащо от кондензацията на парите в кондензатора, кара захранващия поток да бъде засмукан в колоната за суров газ. Скоростта на кондензация (следователно скоростта на подаване) реагира на три променливи:

· Налягане от страната на кипене на кондензатора. Намаленото налягане ще намали температурата на кипене, ще увеличи скоростта на кипене и ще увеличи контрола на скоростта на кондензация. Това осигурява основното средство за контрол на скоростта на кондензация.

· Ниво на течността в кондензатора за суров аргон. За кондензатора за суров аргон има оптимално ниво на течността, което води до най-висока скорост на кондензация.

· Съдържание на азот в захранващия поток. Ако съдържанието на азот в потока от суров газ стане твърде високо, то ще се увеличи в горната част на колоната със суров аргон и в суровия газ. Тъй като кондензаторът за суров газ не може да кондензира азота, той се задържа в газова среда и спира да работи. Това води до намаляване на потока от суров газ. Когато потокът от газ стане много нисък, течността капе от пълнежа и колоната се „изсипва“.

При работа на колоната за суров аргон е изключително важно да се поддържа чистота в рамките на определени граници както в захранващия, така и в продуктовия поток.
· Система за рафиниран аргон

Системата за рафиниран аргон е проектирана да рафинира „суров“ течен аргон, произведен в колоните за суров аргон и суперстепенни колони, в „продуктов“ или „рафиниран“ течен аргон. Системата за рафиниран аргон се състои от колона за чист (или с високо съотношение) аргон, кондензатор за чист (или с високо съотношение) аргон и ребойлер за чист (или с високо съотношение) аргон.

За рафиниране на аргон, азотът трябва да бъде отстранен. Азотът се отстранява чрез ребойлер за високо налягане, кондензатор и колона.

Потокът от суров течен аргон, съставен от приблизително 98% аргон, < 2 ppm кислород и 2% азот, се подава към колоната за високо налягане. Азотът, съдържащ се във входящия поток, има по-висока летливост и се изпарява и регенерира в горната част на колоната, докато аргонът се регенерира в долната част на колоната като рафиниран аргон.

Парите в горната част на колоната се кондензират повторно в кондензатора за високо налягане, за да образуват допълнителен течен рефлукс. Част от парите, съдържащи най-некондензирания азот, се вентилират. Този вентилационен отвор контролира работното налягане на рафинираната аргонова колона и регулира съдържанието на азот в парите в горната част на колоната.

Кипенето на аргоновата колона се осъществява чрез кондензация на азотни пари от рафта (идващи от долната колона) в ребойлера за аргон с високо съотношение, разположен в резервоара на колоната с високо съотношение. Течността, кондензирана в ребойлера, след това се дроселира и кипи в кондензатора за аргон с високо съотношение срещу кондензация на газообразен аргон. Изпареният азот от кондензатора след това се подава към студения край на азотния прегревател, където се комбинира с получения азотен поток от горната колона, за да осигури охлаждане на потоците от рафта и котела. Кондензираната течност се връща в горната част на колоната за високочестотен аргон като обратен хладник. Налягането на кипящите азотни пари контролира температурата на течността. Твърде високото налягане не кондензира достатъчно аргон и води до отделяне на излишък от газ. Твърде ниското налягане ще образува аргонови кристали в кондензатора, ограничавайки кондензацията.

Течният аргон, получен от колоната за високоскоростен аргон, се събира в ребойлера, където кипи срещу втечняващ газообразен азот под високо налягане, идващ от долната колона, и осигуряващ кипене за работата на колоната. Ако чистотата на течния аргон, събран в утайника на колоната за високоскоростен аргон, е приемлива, течният аргон се прехвърля в дозиращия резервоар, в противен случай се изпраща към изпарителя за течен дренаж.

Течният аргон непрекъснато се прехвърля от дозиращия резервоар към резервоара за съхранение на течен аргон чрез бутална помпа или се изхвърля, ако анализът не отговаря на изискванията.

· Оборудване за съхранение на течен кислород

Течният кислород, получен от инсталацията за разделяне на въздуха, се прехвърля гравитачно към резервоарите за съхранение на течен кислород, оборудвани с вграден изпарител.

Когато е необходимо, течният кислород може да се изтегли от резервоарите за съхранение и да се изпрати към две помпи за пълнене с течен кислород.

· Оборудване за съхранение на течен азот

Течният азот, получен от инсталацията за разделяне на въздуха, се изпраща към резервоарите за съхранение на течен азот, оборудвани с вграден изпарител.

Когато е необходимо, течният азот може да се изтегли от резервоарите за съхранение и да се изпрати към две помпи за пълнене с течен азот.

· Оборудване за съхранение на течен аргон

Продуктът течен аргон, излизащ от инсталацията за разделяне на въздуха, се изпраща в резервоара за съхранение на течен аргон, оборудван с вграден изпарител.

Когато е необходимо, течният аргон може да бъде изтеглен от резервоарите за съхранение и изпратен към една помпа за пълнене с течен аргон.

Зона за съхранение на течен кислород, течен азот и течен аргон състояща се от:
· три резервоара за съхранение на течен кислород под ниско налягане с изпарители;

· две помпи за пълнене на автоцистерна с течен кислород;

· три резервоара за съхранение на течен азот с ниско налягане с изпарители;

· две помпи за пълнене на авто цистерна с течен азот;
· два резервоара за съхранение на течен аргон с ниско налягане с изпарители;
· една помпа за пълнене на авто цистерна с течен аргон.
Течните продукти излизащи от инсталацията за разделяне на въздуха ще се пренасят чрез гравитация или помпа към резервоарната система за ниско налягане. Резервоарите ще бъдат оборудвани с изпарители. При необходимост течните продукти ще могат да бъдат изтеглени от резервоарите за ниско налягане и насочени към пълначната станция (FS). Станцията ще може да зарежда камиони (автоцистерни) за пренос на втечнени газове. Системата за зареждане на автоцистерни и транспортируеми съоръжения ще е автоматична и ще се регулира с автоматични везни.

Водна система за охлаждане, състояща се от:

· три охладителни кули;

· две водни рециркулационни помпи;

· система за пречистване на сондажна вода чрез обратна осмоза.
Системата ще се състои от охладителна кула, помпи и система за пречистване на сондажна вода. Необходимата технологична вода ще се филтрува и ще премине през обратна осмоза преди да се подаде към охладителната кула. Чрез помпи водата от кулата ще циркулира по водопроводна система през топлообменниците в инсталацията за разделяне на въздух и ще се връща обратно.
Водопроводи на площадката:
На площадката на завода за производство на индустриални и медицински газове ще бъдат изградени: питеен; противопожарен и производствен водопровод.
Чрез питейният водопровод ще бъдат задоволени питейно битовите нужди на всички служители (около 12 на брой), които ще пребивават на територията на завода.
За реализирането на противопожарния водопровод на новата площадка ще се изградят – помпена станция за противопожарна и технологична вода; резервоар за противопожарна и технологична вода и водопроводен пръстен.

 Производственият водопровод ще бъде използван за противопожарни и производствени нужди. Водните количества ще бъдат осигурени от два нови работни сондажни кладенци и от един трети – в резерв.
Нова външна водопроводна връзка.

Инвестиционното предложение предвижда изграждане на нова външна водопроводна връзка (питеен водопровод). Трасето й ще започва от съществуващ питеен водопровод PEHD DN160 вече изграден за имот ИД 225.879 и положен под общински път ИД 73242.225.882 западно от имота (съгласно изходните данни на „Водоснабдяване и Канализация“ ЕООД гр. Пловдив). Новия външен водопровод ще е с дължина 82 m. ще е също  PEHD DN160 и ще достига до водопроводното отклонението до границата на площадката на завода.
Нова външна канализационна връзка – напорна канализация
Напорната канализация ще провежда смесен поток отпадъчни води от площадката на ИП. Началото й ще бъде от мониторингова шахта в края на площадката на завода, след което излиза извън нея и стига до съществуваща ревизионна шахта СРШ 1, разположена в улицата пред югозападния ъгъл на площадката. СРШ 1 е разположена в общински път в ПИ №73242.225.65 и попада в обхвата на втори етап на инвестиционен проект на община Марица, за който има издадено Разрешение за Строеж (РС) № 85/08.04.2016 г. и Заповед № 35/22.08.2016 г. за допълване на РС и посредством съществуваща улична канализация DN 630 (първи етап на проекта на община Марица, за който участък има издадено Разрешение за Ползване № ДК-07-Пд-123/12.09.2016г.)  се зауства в общински отводнителен канал в ПИ №73242.225.149. 

Трасето на външната напорна канализация ще бъде с дължина 168 m. и  диаметър DN110, от мониторингова шахта до СРШ-1.
Външното електрозахранването на инвестиционното предложение ще бъде осъществено от новоизградена бетонна разпределителна уредба с мерене (БРУМ) разположена в границите на площадката на завода. Външната кабелна линия и БРУМ ще бъдат изградени от „Електроразпределение Юг“ ЕАД, съгласно тяхно Становище №4606633 (Приложение № 7). Дейностите посочени по-горе ще бъдат изпълнени от „Електроразпределение Юг“ ЕАД и не са предмет на този проект.
Размери и засегната площ
Нов Завод за производство на индустриални и медицински газове;
Площта на поземления имот с идентификатор 73242.225.894, в който ще бъде разположен завода е с площ 25 820 m2. (Приложение №1)
Временната строителна база ще се разположи в границите на строителната площадка, където ще се извърши и същинското строителство. 
Всички предвидени дейности във връзка с реализирането на ИП ще се извършват в рамките на строителната площадка. 
II.1.2. Взаимовръзка и кумулиране с други съществуващи и/или одобрени инвестиционни предложения

Не е установена взаимовръзка и кумулиране на Инвестиционното предложение с други съществуващи и/или одобрени инвестиционни предложения.

II.1.3. Използване на природни ресурси по време на строителството и експлоатацията на земните недра, почвите, водите и на биологичното разнообразие
Строителство
Реализирането на инвестиционното предложение е свързано с използването на строителни материали, вкл. природни ресурси като пясък, чакъл и свежа вода. Посочените по-горе инертни материали ще влизат в състава на бетоновите смеси, които ще бъдат използвани за изграждане на площадките на съоръженията на завода за производство на индустриални и медицински газове.
Изграждането на ИП е свързано с използването на свежа вода, която ще е необходима за приготвянето на бетонови смеси, в случай че не се използват готови такива, както и за приготвянето на други строителни смеси. Необходимите за тези цели водни количества ще се доставят с цистерни. Водата за пълнене на цистерните ще се набавя или от общинския ВиК мрежа или въз основа на разрешителни за водовземане, предвид сключените договори и/ или наличните разрешителни на фирмата, оператор на цистерните. Вода с цистерни ще се доставя и за целите на оросяване на строителната площадка при СМР, на временните пътища и изкопите, за да не се допускат прахови емисии над нормата в атмосферата. Питейната вода за работниците и служителите ще е минерална и ще се доставя в бутилки.  

Видовете земни работи при изграждане на всички съоръжения на площадката, както и реализирането на външната водопроводна и канализационна връзка включват изкоп на почвен слой, изкоп на траншея, засипване на траншея, връщане на почвен слой (техническа рекултивация). При изкопните работи, хумусният слой ще се отнема и съхранява в границите на строителните – площадка и полоса. След приключване на строителството ще се използва за рекултивация на нарушените терени. Неизползваният хумус ще се депонира на специално отредени депа за хумус.  
Генерираните излишни земни маси ще се използват за обратен насип, при направа на вертикална планировка – за заравняване на площадката на завода при приключване на строителните работи.
По време на строителството не се предвижда експлоатацията на земни недра и биологично разнообразие.
Експлоатация

По време на експлоатацията на ИП е необходимо водовземане за промишлени нужди за водна система за охлаждане, както и за противопожарни такива. 
Предвижда да се изградят три нови сондажа (в конфигурация – два работещи и един в резерв), като двата ще се използват непрекъснато за технологични нужди, а третият ще е в резерв. Необходим дебит на двата сондажа (подземна вода) ще е около 30 m3/h за средно време на непрекъсната експлоатация приблизително 24 часа/ден – целогодишно до 300 работни дни в годината.

Съгласно нормативните изисквания, ще е необходимо да се осигури вода за вътрешно и външно пожарогасене на площадката. Необходимите водни количества ще бъдат осигурени от сондажите разположени на площадката на завода. За противопожарни цели необходимият ревизиран обем от сондажните кладенци ще е около 180 m3 вода.   

За питейно битови нужди е необходима вода за около десет служителя на редовна смяна, общо двадесет за денонощие. Предвижда се необходимото количество вода да е около 1.7 m3/d, като тази вода ще бъде доставена от външната водопроводна връзка. 

През експлоатационния период на инвестиционното предложение не се предвижда експлоатацията на земните недра, почвите и биологичното разнообразие.

II.1.4. Генериране на отпадъци - видове, количества и начин на третиране, и отпадъчни води
Генериране на отпадъци
Съгласно нормативните изисквания отпадъците, образувани по време на фазите на строителството и експлоатацията, се предвижда да се предават на оператори, притежаващи разрешителни за дейностите по третиране на отпадъци.

По време на строителство на ИП
По време на строителството ще се генерират строителни и битови отпадъци. Предвижда се поддръжката на строителната техника, когато е необходимо, да се извършва в автосервизи, а не на територията на строителната площадка. 
Основните дейности по време на строителството, които ще генерират отпадъци от изграждане на инвестиционното предложение в неговата цялост са:

· Изкопни работи на строителната площадка и траншеите;

· Строително-монтажни дейности по изграждане на всички съоръжения на площадката на завода и двете външни водопроводна и канализационна връзки (генерираните отпадъци ще се съхраняват в строителната полоса на мястото на образуване до събиране на количество за предаване на фирми за последващо третиране);
· Битова дейност на работниците. 

Очаква се да се генерират следните отпадъци, класифицирани съгласно Наредба №2/23.07.2014г. за класификация на отпадъците, дадени в Таблица II.1.4.-1 по-долу.

Таблица II.1.4.-1 Отпадъци, които се очаква да се генерират по време на строителството

	Код на отпадъка
	Наименовани

	12 01 Отпадъци от формоване, физична и механична повърхностна обработка на метали и пластмаси

	12 01 13
	Отпадъци от заваряване

	12 01 21
	Отработени шлифовъчни тела и материали за шлифоване, различни от упоменатите в 12 01 20*

	15 01 Опаковки (включително разделно събирани отпадъчни опаковки от бита)

	15 01 01
	Хартиени и картонени опаковки

	15 01 02
	Пластмасови опаковки

	15 01 06
	Смесени опаковки

	15 02 Абсорбенти, филтърни материали, кърпи за изтриване и предпазни облекла

	15 02 03
	Абсорбенти, филтърни материали, кърпи за изтриване и предпазни облекла, различни от упоменатите в 15 02 02

	17 01 Бетон, тухли, керемиди, плочки, порцеланови и керамични изделия

	17 01 07


	Смеси от бетон, тухли, керемиди, плочки, фаянсови и керамични изделия, различни от упоменатите в 17 01 06

	17 05 Почва (включително изкопана почва от замърсени места), камъни и изкопани земни маси

	17 05 04
	Почва и камъни, различни от упоменатите в 17 05 03

	17 09 Други отпадъци от строителство и събаряне

	17 09 04
	Смесени отпадъци от строителство и събаряне, различни от упоменатите в 17 09 01, 17 09 02 и 17 09 03

	20 03 Други битови отпадъци

	20 03 01
	Смесени битови отпадъци 


По отношение третирането на генерираните по време на строителството отпадъци, то същото ще става съгласно действащото в страната законодателство – Закона за управление на отпадъците и подзаконовите нормативни актове към него.
Отпадъци с кодове: 12 01 13, 12 01 21, 15 02 03 - ще се съхраняват в специализирани контейнери за временно съхранение на строителната площадка, като периодично ще се извозват от лицензирани фирми, притежаващи необходимите разрешителни за дейности с отпадъци  или КР, съгласно изискванията на ЗУО. Това ще става въз основа на подписан договор за последващо третиране. 
  
Отпадъци с кодове: 15 01 01, 15 01 02, 15 01 06 - ще се съхраняват в специализирани контейнери за временно съхранение на строителната площадка, като периодично ще се извозват от лицензирани фирми за рециклиране.,

Отпадъци с кодове 17 01 07, 17 05 04, 17 09 04 ще бъдат извозени съгласувано със съответните общински администрации до местата, отредени от тях.
Смесени битови отпадъци – код 20 03 01, ще се генерират от строителите и ще се съхраняват в специализирани контейнери на площадката, като периодично ще се извозват от специализирана фирма на депо за битови отпадъци.  
Съгласно изискванията на Закона за управление на отпадъците и Наредбата за управление на строителните отпадъци и за влагане на рециклирани строителни материали, то ведно с изготвяне на техническия проект ще бъде изготвен и съгласуван с отговорните инстанции План за управление на строителните отпадъци съгласно, който необходимото количество строителни отпадъци ще бъде предвидено да бъде предадено за рециклиране. Това ще стане чрез сключването на договори с фирми, притежаващи необходимите разрешителни по ЗУО или Комплексно разрешително.
По време на експлоатация ИП
Генерираните отпадъци ще са в следствие от ремонтни дейности на технологичното, електронното и електрическо оборудване на инсталацията за разделяне на въздух и станцията за пълнене на газове.

Очаква се да се генерират следните отпадъци, класифицирани съгласно Наредба №2/23.07.2014г. за класификация на отпадъците, дадени в Таблица II.1.4.-2 по-долу.
Таблица II.1.4.-2 Отпадъци, които се очаква да се генерират по време на експлоатацията

	Код на отпадъка
	Наименовани

	12 01 Отпадъци от формоване, физична и механична повърхностна обработка на метали и пластмаси

	12 01 01

12 01 03
	Стърготини, стружки и изрезки от черни метали

Стърготини, стружки и изрезки от цветни метали

	15 01 Опаковки (включително разделно събирани отпадъчни опаковки от бита)

	15 01 01
	Хартиени и картонени опаковки

	15 01 02
	Пластмасови опаковки

	16 06 Батерии и акумулатори

	16 06 04
	алкални батерии (с изключение на 16 06 03)

	16 06 05
	Други батерии и акумулатори

	17 01 Бетон, тухли, керемиди, плочки, порцеланови и керамични изделия

	17 01 07
	Смеси от бетон, тухли, керемиди, плочки, фаянсови и керамични изделия, различни от упоменатите в 17 01 06

	17 04 Метали (включително техните сплави)

	17 04 05
	Чугун и стомана 


	20 01 Разделно събирани фракции (с изключение на 15 01)

	20 01 36
	излязло от употреба електрическо и електронно оборудване, различно от упоменатото в кодове 20 01 21, 20 01 23 и 20 01 35 

	20 03 Други битови отпадъци

	20 03 01
	Смесени битови отпадъци 


Генерираните по време на експлоатацията отпадъци ще се предават за последващото им третиране на фирми, притежаващи необходимите разрешителни по Закона за управление на отпадъците или Комплексно разрешително на база на сключен договор.

До момента на тяхното предаване същите ще се съхраняват предварително на специално отредени за целта места в границите на площадката на завода. Ежегодно ще се изготвят и подават годишни отчети по чл. 44, ал.6 от ЗУО за образуваните и предадени за последващо третиране отпадъци в националната информационна система за отпадъци. Площадките за предварително съхранение се предвижда да бъдат изграждани съгласно действащото в страната законодателство – да бъдат изолирани от почвата, за да не се допуска замърсяване на почвите и подземните води, в случай на необходимост да е наличен адсорбент в близост, да са снабдени с обваловки и пр.
Отпадъчни води от ИП
По време на строителството

По време на строителството не се предвижда лагер за строителите, а работниците ще бъдат извозвани всеки ден до и от активната работна строителна площадка. На място в рамките на СМР ще им бъдат осигурени химически тоалетни.
Предвид по-горното не се очаква генерирането на битово-фекални отпадъчни води по време на строителството.

По време на СМР на инвестиционното предложение няма да е необходима вода за промишлени нужди.
По време на експлоатация
На площадката на ИП „Завод за производство на индустриални и медицински газове“  ще се формират производствени, битови и дъждовни води. Ще се проектират разделни канализационни системи включващи: канализация за производствени води, канализация за битови отпадъчни води и канализация за дъждовни води. 

Производствени води

Ще се формират условно чисти охлаждащи води от водната системата за охлаждане и води от сондажите за вода с общо количество около Qмакс.сек.об= 4 l/s. Посредством канализацията за производствени води, водния поток ще се смеси с битовите отпадъчни води и дъждовните води формирани от паркинга в напорна канализация. 
Напорната канализация (външната канализационна връзка) ще провежда смесен поток отпадъчни води от площадката на ИП. Началото й ще бъде от мониторингова шахта в края на площадката на завода, след което излиза извън нея и стига до съществуваща ревизионна шахта (СРШ 1), разположена в улицата пред югозападния ъгъл на площадката. СРШ 1 е разположена в общински път в ПИ №73242.225.65 и попада в обхвата на втори етап на инвестиционен проект на община Марица, за който има издадено Разрешение за Строеж (РС) № 85/08.04.2016 г. и Заповед № 35/22.08.2016 г. за допълване на РС и посредством съществуваща улична канализация DN 630 (първи етап на проекта на община Марица, за който участък има издадено Разрешение за Ползване № ДК-07-Пд-123/12.09.2016г.) се зауства в общински отводнителен канал в ПИ №73242.225.149. 

Битови води 

Този поток води ще се формират вследствие на битовата дейност на служителите на завода, които ще бъдат около 12 на брой. Отпадъчните битови води ще постъпват в локална пречиствателна станция с Qмакс.сек.об= 0,85 l/s. След пречистване битовите води се смесват с производствените и дъждовните води от паркинга и посредством напорната канализация се заустват в СРШ 1.
Дъждовни води

На територията на завода ще се изградят две отделни канализационни мрежи за дъждовни води.

Едната канализационна мрежа ще улавя дъждовните води от паркинга. Водния поток ще преминава през каломаслоуловител и ще се включат в смесения поток на напорната канализационна мрежа. 

Втората канализационна мрежа ще улавя водите от покривите на сградите и от пътищата разположени на площадката посредством улични оттоци и линейни отводнителни улеи. Дъждовните води се насочват към задържателен резервоар и към зелените площи. Събраните води от резервоара ще се използват във водообортния технологичен цикъл с цел намаляване водочерпенето от сондажите.

II.1.5. Замърсяване и вредно въздействие; дискомфорт на околната среда
При изграждане на инвестиционното предложение и експлоатацията му отсъстват условия за значими замърсявания, вредни въздействия и дискомфорт на околната среда. Информация за очакваното въздействие върху компонентите на околната среда и човешкото здраве се съдържа в раздел IV на настоящата информация.
По време на строителство

Не се очаква да настъпи дискомфорт или значително вредно въздействие върху околната среда и хората, тъй като: 

· се очаква замърсяване с прах и отработени газове от транспорта и строителните машини – то ще е незначително, в района на строителните площадки и пътищата за достъп, и ще е краткотрайно, временно и обратимо; 

· Ще се образуват битови и строителни отпадъци, но тъй като се очаква генерираните отпадъци да бъдат само временно съхранявани на място до тяхното извозване и последващо третиране, то и се очаква тяхното въздействие да бъде краткотрайно, временно, обратимо и незначително, като няма да доведе до замърсяване и вредно въздействие; 

· Очаква се генерирането на шумови емисии от строителните дейности и транспорта в района на строителните площадки и пътищата за достъп. Не се очаква въздействието от същия да е значително, а ще е краткотрайно, временно и обратимо;  

· Използваните ресурси като инертни материали (пясък, чакъл) и свежа вода за приготвяне на бетонови смеси, ако не се използват готови такива, ще бъдат доставени от лицензирани компании, които могат да ги добиват с цел използването им за СМР;   
· Не се очаква генерирането на промишлени отпадъчни води.
По време на експлоатация 
Не се очаква да настъпи дискомфорт или да има значително вредно въздействие върху околната среда и хората, тъй като: 

· се очаква образуването на отпадъци, в твърде малко количество, които ще се извозват за третиране от съответна лицензирана фирма, поради което се очаква и тяхното въздействие да бъде краткотрайно, временно, обратимо и незначително и не се очаква да настъпи дискомфорт или да има вредно въздействие върху околната среда и хората.
· Реализацията на инвестиционното предложение е свързана с образуването на производствени и битово-фекални отпадъчни води, както и на дъждовни такива. Предвидено е изграждането на разделни канализационни системи, вкл. канализация за производствените отпадъчни води, за битово-фекалните отпадъчни води и канализация за дъждовните води. Производствените отпадъчни води, представляващи условно чисти охлаждащи води, в едно с битовите и дъждовните води от паркинга ще се отвеждат в напорна канализация, която извън територията на площадката ще зауства в съществуваща ревизионна шахта (СРШ 1), разположена в улицата пред югозападния ъгъл на площадката. Битово-фекалните отпадъчни води, преди отвеждането им в общинската канализационна система ще преминават през ЛПС на територията на площадката, а дъждовните води от паркинга ще се подлагат на предварително пречистване през каломаслоуловител. Дъждовните води от покривите на сградите и от пътищата разположени на площадката се насочват към задържателен резервоар и към зелените площи. Събраните води от резервоара ще се използват във водообортния технологичен цикъл с цел намаляване водочерпенето от сондажите. Предвид предвиденото улавяне и третиране на генерираните потоци отпадъчни води не се очаква каквото ида е вредно въздействие върху компонентите на околната среда, както и върху населението и човешкото здраве в района на инвестиционното предложение.

· Производственото оборудване се явява източник на шум, който на разстояние до метър от същото не се очаква да надвишава 105 dB(A). Съоръженията, източници на шум, са шумоизолирани и ситуирани в затворени помещения. Отчитайки тези особености, както и характеристиките на средата и местоположението на сградите с оборудването в границите на производствената площадка, и не на последно място и затихването на шума при неблагоприятни условия, то не се очаква по границите на площадката да бъдат превишени нормите от 70 dB(A), заложени съгласно Наредба 6 от 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии и зони със смесено предназначение, методите за оценка на стойностите на показателите за шум и на вредните ефекти от шума върху здравето на населението.
Предвид изложеното до тук може да се обобщи, че както по време на строителството, така и по време на експлоатацията, не се очаква да настъпи дискомфорт на околната среда.
II.1.6. Риск от големи аварии и/или бедствия, които са свързани с инвестиционното предложение
На основание чл.104 от ЗООС, мерките за предотвратяване на големи аварии и ограничаване на последствията от тях за човешкото здраве, имуществото и околната среда се отчитат при:

· устройственото планиране на територията, и;

· планирането на защитата на населението и околната среда.
За реализацията на инвестиционното предложение ще е необходимо изготвянето на Подробен устройствен план (ПУП)като за тази цел е необходимо да бъдат разгледани предприятията класифицирани с висок и/или нисък рисков потенциал, разположени в близост до завода.
Предприятия с висок и нисък рисков потенциал в района на инвестиционното предложение

Съгласно електронна база данни (публичен регистър) на предприятията с нисък и висок рисков потенциал, попадащи в обхвата на глава седма, раздел първи от ЗООС не са налични такива в близост до ИП.
Риск от големи аварии и/или бедствия, свързани с инвестиционното предложение

Риск от аварии и инциденти по време на строителството

Видът, характерът и мащабът на строителните дейности не създават предпоставки за възникване на големи аварии и/или бедствия, поради което се смята, че не съществува риск от поява на такива събития, пряко свързани с изграждането на инвестиционното предложение. Съществуват рискове от инциденти, които зависят от вида на извършваните дейности (транспортни, изкопни, строителни, монтажни, заваръчни и т.н.). Основно рисковете за строителите са свързани с възможността за трудови злополуки и травматизъм, а също така и с въздействието на специфични фактори, свързани с вида на конкретната изпълнявана дейност: прах; шум, вибрации; не благоприятен микроклимат при работа на открито; заваръчни аерозоли; изгорели газове от транспортната и строителната механизация.

По време на строителството, основните рискове за възникване на инциденти са свързани с нарушаване на изискванията за безопасност, нарушаване на правилата за работа с механизацията и съоръженията и повреди на машините, съоръженията, тежкотоварния транспорт и др.

Риск от аварии по време на експлоатацията
Към настоящата информация е приложена Информация и оценка по чл. 99б от ЗООС за обекта на „СИАД България“ ЕООД. В съответствие с оценката на риска, най-голяма прогнозна тежест на последствията ще има при разрушаване на съоръжения с наличен кислород съпроводено с пожар и всички произтичащи от това последствия. По-подробна информация е представена в точка IV.3.
II.1.7. Рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето
Факторите на жизнената среда, по смисъла на § 1, т. 12 от допълнителните разпоредби на Закона за здравето, са:

· води, предназначени за питейно-битови нужди;

· води, предназначени за къпане;

· минерални води, предназначени за пиене или за използване за профилактични, лечебни или за хигиенни нужди;

· шум и вибрации в жилищни, обществени сгради и урбанизирани територии;

· йонизиращи лъчения в жилищните, производствените и обществените сгради;

· нейонизиращи лъчения в жилищните, производствените, обществените сгради и урбанизираните територии;

· химични фактори и биологични агенти в обектите с обществено предназначение;

· курортни ресурси;

· въздух. 

Реализирането и експлоатацията на инвестиционното предложение не оказват неблагоприятно въздействие върху нито един от факторите на жизнената среда, изброени по-горе и съответно не крият рискове на човешкото здраве.

II.2. Местоположение на площадката, включително необходима площ за временни дейности по време на строителството

Инвестиционното предложение попада на територията на област Пловдив в следните землища: с. Труд, община Марица.
Площта за реализиране на Завод за производство на индустриални и медицински газове, както и за дейностите по време на изграждането му ще е около 26 dka.
Схема на разположението на ИП е представена в Приложение № 2. 

II.3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС
Виж точка II.1.1 - Проектни параметри на инвестиционното предложение
Основната цел на инвестиционното предложение (ИП) е да се подобри възможността в България да се произвеждат, съхраняват и дистрибутират индустриални и медицински газове. 

Основната функция на станцията за пълнене ще бъде процесът на  доставка на индустриални и медицински газове в течна форма, които ще бъдат съхраняват в  криогенни резервоари. Втечнения газ ще се газифицира и сгъстява и съответно пълни в бутилки под налягане, които ще се съхраняват за дистрибуция на пазара. Въглеродния диоксид (CO2), кислорода (O2), азота (N2) и аргон (Ar) се закупуват от външен доставчик и се използват за пълнене на бутилки в станцията за пълнене (FS).

Станцията за пълнене на газове ще изпълнява също и процес на преливане на газове и във течна форма. Ще се пълнят дюарови съдове и авто цистерни за втечнени индустриални и медицински газове. В станцията ще се приготвят и смеси от горепосочените газове. 

В инсталацията за разделяне на въздуха (ASU) се предвижда производство с максимален капацитет на следните газове:

· Кислород - 4430 Nm3/h;

· Азот - 5150 Nm3/h;

· Аргон - 130 Nm3/h.

Газовете ще се съхраняват в криогенни резервоари под течна форма. Капацитета на резервоарите е съобразен с капацитета на инсталацията и дистрибуцията. Предвидени са 3 броя криогенни резервоари за кислород с обем: 280 m3; 3 броя криогенни резервоари за азот с обем: 280 m3 и два броя криогенен резервоар за аргон с обем: 50 m3.
С реализацията на настоящото ИП „СИАД България“ ЕООД става оператор на предприятие, което се класифицира с нисък рисков потенциал (НРП) по реда на глава седма на ЗООС.

На площадката на „СИАД България“ ЕООД ще се произвеждат, употребяват и съхраняват повече от едно опасни вещества, класифицирани в една и съща и в сходни категории на опасност. Такива са:

-
поименно изброени в част 2 на приложение 3 на ЗООС (т. 15- водород; т.18- втечнен пропан-бутан, т. 19- ацетилен, т. 25- кислород, т. 41- натриев хипохлорид и т. 34в – дизелово гориво), които се класифицират като запалима течност или оксидиращ газ, или запалим газ съгласно Раздел „Р“ - Физични опасности към част 1 на приложение 3 и токсични за водните организми съгласно Раздел „Е“ (дизелово гориво и натриев хиполорид);

-
попадащи в обхвата на част 1 на приложение 3, Раздел „Р“ - Физични опасности, Р2 (СИАДТОКС 90; АРГОН-МЕТАН Р10);

-
попадащи в обхвата на част 1 на приложение 3, Раздел „Е“ – Е1 (ALGHICIDA BR L PLUS).
От всички налични опасни вещества единствено кислородът покрива критериите за докладване на голяма авария съгласно Приложение № 5 на ЗООС (количества повече от 5 на сто от пределните количества съгласно приложение № 3, част 2, колона 3 и може да утежни последствията от евентуален пожар) Кислородът е опасно химично вещество, което е поименно изброено в част 2 от Приложение 3 на ЗООС (т.25: Кислород). Максималното налично количество на площадката е до 1090.1 t.

Таблица II.3‑1 Химични вещества в предприятието 
	Химично наименование
	CAS №


	EС №
	Категория/и на опасност съгласно Регламент (ЕО) № 1272/2008 
	Класификация по приложение № 3 към чл. 103, ал. 1 ЗООС
	Вид на технологичното съоръжение
	Проектен капацитет на технологичното съоръжение

[t]
	Налично

кол-во

[t]
	Физични свойства

	1
	2
	3
	4
	5
	6
	7
	8
	9

	Кислород
	7782-44-7
	231-956-9
	Н270- Ox. Gas 1

Н280- Press. Gas (Comp.)
	Част 2, т.25

Част 1 – 

Раздел Р, Р4

	Инсталация за разделяне на въздуха-поз. 1 на Error! Reference source not found.
	10
	1090.1
	1. Безцветен газ
стабилен при нормални условия
2. Силно охладена синкава течност. 

	
	
	
	
	
	1 бр. бутилка (цилиндър) към инсталацията за разделяне на въздуха- поз. 24 на Error! Reference source not found.
	0.1
	
	

	
	
	
	Н270- Ox. Gas 1

Н281- Press. Gas (Ref. Liq.)
	
	3 бр. криогенни резервоара към инсталацията за разделяне на въздуха- поз. 15А;15В;15С на Error! Reference source not found.
	910
	
	

	
	
	
	
	
	2 бр. криогенни резервоара в складово стопанство към пълначната станция (FS)-поз. LOX на Error! Reference source not found.
	110
	
	Стабилна при нормални условия.

	
	
	
	
	
	складово стопанство за технически газове- поз. 30 на Error! Reference source not found.:

-1000 бр. бутилки (цилиндри) по 10 kg- 10 t, 

-10 бр. бутилки (Евроцилиндри) по 1 t – 10 t
	20
	
	

	
	
	
	
	
	Автоцистерни поз. 39 на Error! Reference source not found.- 2бр.
	40
	
	

	Водород
	133-74-0
	215-605-7
	H220 - Flam. Gas 1 
H280 - Press. Gas.
	Част 2, т.15

Част 1 – 

Раздел Р, Р2
	Бутилки (цилиндри)  в складово стопанство за запалими газове- поз. 33 на Error! Reference source not found.
	0.055
	0.055
	Безцветен газ, без мирис.

Граници на експлозивност 4-77 об.%

	Ацетилен 
	74-86-2 
	200-816-9 


	H220 - Flam. Gas 1 
Н230

H280 - Press. Gas.
	Част 2, т.19

Част 1 – 

Раздел Р, Р2
	Бутилки (цилиндри)  в складово стопанство за запалими газове- поз. 33 на Error! Reference source not found.
	0.9
	0.9
	Безцветен газ с мирис на чесън; относителна ρ–0,9 g/cm3
Т=20°C 

Р= 1bar 

	СИАДТОКС 90
	-
	-
	H220 - Flam. Gas 1 
H280 - Press. Gas. 

Н314 Skin Corr. 1B

Н318 Eye Dam. 1

Н331 Acute Tox. 3

Н335 STOT SE 3

Н336 STOT SE 3

Н340 Muta. 1B

Н350 Carc. 1B

Н360Fd Repr. 1A

Н372 STOT RE 1
	Част 1 – 

Раздел Р, Р2
	Бутилки в складово стопанство за запалими газове- поз. 33 на Error! Reference source not found.
	0.96
	0.96
	Безцветен газ с етерен мирис. 

	Втечнен пропан - бутан
	68512-91-4
	270-990-9
	Н220 Flam. Gas 1, 

Н280 Press. Gas, 

Н340 Muta. 1B 

Н350 Carc. 1A
	Част 2, т.18

и Част 1, Раздел „Р“, Р2
	Бутилки в складово стопанство за запалими газове- поз. 33 на Error! Reference source not found.
	0.14
	0.14
	Безцветен газ 

ρ– 601 g/cm3, 25°С Т=20°C 

Р=2.5 bar 

	АРГОН-МЕТАН Р10
	-
	-
	H221 Flam. Gas 2

H280 - Press. Gas. 
	Част 1, Раздел „Р“, Р2
	Бутилки в складово стопанство за запалими газове
	0.15
	0.15
	Безцветен газ без мирис. 

	Дизелово гориво
	68334-30-5
	269-822-7
	Н226 – Flam. Liq. 1 
H332 – STOT SE 4 

H315 – Skin Irrit. 2 

H304 – Asp. Tox 1 

H351- Carc. 2 – 

H373 – STOT RE 2 

H411 – Aquatic Chronic2

	Част 2, т.34в)

Част 1- 

Раздел Р, Р5в

Раздел Е, Е2
	Резервоар

Дизел генератор- поз. 43 на Error! Reference source not found.
	0.9

0.2
	1.1
	Жълтеникава течност, с относителна плътност 0.820-0.845 – 0.853
 g/cm3, стабилна при нормални условия

	IPOCLORITO DI SODIO/ Натриев хипохлорит 
	7681-52-9 
	231-668-3 
	H314 - Skin Corr.1B 

H318 Eye Dam. 1

H400 - Aquatic acute 1 
	Част 2, т.41 

Част 1-

Раздел Е
	Резервоарно стопанство за реагенти към ПСОВ- 1бр. IBC контейнер с вместимост 1 t и до 1 t в ПСОВ- поз. 26 на Error! Reference source not found.
	2
	2
	Прозрачна до бледожълта течност.

Точка на запалване >93℃.

	ALGHICIDA BR L PLUS
	
	
	Н290

H314 - Skin Corr.1B 

H318 Eye Dam. 1

H400 - Aquatic acute 1
	Част 1-

Раздел Е, Е1
	Резервоарно стопанство за реагенти към ПСОВ- 1бр. IBC контейнер с вместимост 1 t и до 1 t в ПСОВ- поз. 26 на Error! Reference source not found.
	2
	2
	Течност с кехлибарен цвят.

Относителна плътност- 1


Предвижда се по време на строителните дейности да бъдат използвани някои от следните опасни химични вещества:

· Горива и смазочни масла за строителните машини, участващи в СМР на ИП – дизелово гориво, бензин, трансмисионни масла и моторни масла;

· Специфични енергоносители, необходими за строително-монтажните работи –пропан-бутан, ацетилен газообразен;

· Технически газове и газови смеси – кислород газообразен, аргон газообразен, газообразен въглероден диоксид, заваръчна смес от аргон и  въглероден диоксид.

II.4. Схема на нова или промяна на съществуваща пътна инфраструктура
Достъпа до имота ще се осъществява по съществуващa улица от регулационния план на гр. Пловдив с трайна настилка (ПИ 73242.225.882 и ПИ 73242.225.892) – виж Приложение № 2.
Ще бъдат използвани съществуващи пътища от републиканската и общинската пътни мрежи. За транспортирането на материалите и оборудването ще се използва съществуващата пътна мрежа.

II.5. Програма за дейностите, включително за строителство, експлоатация и фазите на закриване, възстановяване и последващо използване
Строителство
Строителството на инвестиционното предложение ще се извърши по одобрени инвестиционни проекти, съгласно изискванията на Закона за устройство на територията, разработени в съответствие със строителните, техническите, противопожарните, санитарно-хигиенните и екологичните норми и стандарти и след получаване на разрешение за строеж. При изграждането му се предвижда да се прилагат доказани методи, разработени на базата на опита, натрупан при изграждането на други подобни обекти.
Подготовката на работната площадка се състои от различни дейности, като отнемане на хумусния слой, подравняване и др. След тази дейност, основната строителна техника може да навлезе в строителната площадка, а строителните и транспортни дейности могат да започнат.
Следва:

· Мобилизация на строителните екипи, машини и съоръженията по график на Изпълнителя на СМР;

· Изграждане на приобектова база за временно строителство, която ще бъде разположена на подходящо място на площадката. Базата за временно строителство ще бъде захранена с ток и вода, за времето на строителството.

Предвиждат се следните дейности при строителството на завода за производство на индустриални и медицински газове и прилежащите му съоръжения:

· Трасиране(маркиране) на строителната площадка и полосите за извънплощадковите комуникации (водопровод и канализация);

· Осигуряване на приобектови площадки за складиране и монтаж на технологичното оборудване, тръби, фасонни елементи, стоманени елементи за изграждане на сградите на площадката, строителни материали и съоръжения и др.;

· Ограждане на строителната площадка и участъците към нея с временна ограда;

· Отнемане на хумусния слой от почвата и складирането му площадката, а излишния ще се складиране на депо. Изпълнението се предвижда с булдозер при надлъжно – косо движение на машината по терена. Широчината и дебелината на хумусния слой се определя в зависимост от типа терен и почва;

· Изкопите за фундаменти на сградите и съоръженията на площадката и за траншеите на и извън площадката ще се изпълнят с роторен или еднокошов багер и събиране на земните маси на депо. 
· Изграждането на подземни комуникации и съоръжения на площадката и извън нея включва изпълнение на следните строително-монтажни работи:

-
Монтаж на водопровод, каналазация и шахти на площадката;

-
Изпълнение на електро канална кабелна мрежа; 
· Изпълнение на фундаменти за технологични съоръжения (кофражни, армировъчни, бетонови работи и обратно засипване);

· Изграждане на пътища на площадката;

· Изпълнение на заваръчни работи (автоматично, полуавтоматично и ръчно). Заваряването се изпълнява по технологична документация на изпълнителя;
· Уплътняване на почвения слой;

· Обратно засипване на изкопите на площадката;
· Връщане и обратно разстилане на отнетия хумусен слой, в участъците определени за зелени площи;

· Монтаж на всички съоръжения и изграждане на съответните сгради предвидени в проекта за изграждане на завод за производство на индустриални и медицински газове (Приложение №2); 
· ВиК и ел. инсталационни работи по подобектите (сгради и съоръжения);
· Пусково-наладъчни работи и 72-часови изпитвания в експлоатационни условия.

· Монтаж на ограда на площадката;

· Озеленяване.

· Външни връзки – водопровод и канализация.

Експлоатация

Въвеждането на ИП в експлоатация се извършва съгласно ЗУТ и съответните подзаконови документи. Експлоатационната поддръжка ще се осъществява от „СИАД България“ ЕООД.
След пуска в експлоатация на завода той ще трябва да бъде експлоатиран и поддържан в състояние, гарантиращо сигурна и безаварийна работа(което минимизира риска от авария следствие на експлоатацията).
Извеждане от експлоатация, възстановяване и последващо използване 
След  окончателното спиране работата на завода ще се извършва демонтаж на оборудването и закриване на площадката при спазване на общите правила за техника на безопасност. 

Инвестиционното предложение ще бъде изведено от експлоатация, когато достигне края на полезния си живот. За тогава ще бъдат изготвени подробни процедури за извеждане от експлоатация. Всички инсталации ще бъдат демонтирани и теренът ще бъде възстановен до първоначалното му състояние.

II.6. Предлагани методи за строителство
Както е подробно изложена технологията в т II.5.

Строителните мероприятия ще се извършват по инвестиционни проекти, след съгласуването им със съответните ведомства и получаване на разрешения за строеж. 

Строителството на съоръженията ще се осъществи съгласно изискванията на българското и европейското законодателства, като материалите, използвани при тези дейности, ще отговарят на действащите изисквания в страната. Всички предвидени дейности ще се извършват съобразно приети програми и планове за реализиране на обекта. 

За съблюдаване на безопасното, ефикасно и професионално изпълнение на работите по време на строителството на площадката на завода и прилежащите му съоръжения, ще има подписан договор със строителен надзор от страна на Възложителя. Също така, строителният надзор следва да изисква изпълняваните работи да отговарят на най-добрите строителни практики, да се извършват в съответствие с изискванията на всички одобрения, оторизации или други дадени разрешения. 

Изграждането на съоръженията ще се осъществи съгласно изискванията на действащото българско законодателство по отношение на проектирането и строителството на съоръженията. Материалите, използвани за строителство на съоръженията, ще отговарят на действащите закони и норми по отношение на сигурността.
Достъпът до работната площадка ще се осъществява в определени точки, съгласувани с местните власти. Точки за достъп ще бъдат надлежно контролирани и означени със съответните знаци. 

II.7. Доказване на необходимостта от инвестиционното предложение
Възложителят „СИАД България“ ЕООД е част от СИАД Груп, която е водеща италианска химическа компания специализирана в индустриалните газове, инженеринг, здравеопазване, услуги и индустриални стоки, със собствени заводи в Европа и останалата част на света. 

„СИАД България“ ЕООД е производител и доставчик на индустриални и медицински газове. Газове се използват в много производствени процеси в най-различни отрасли на промишлеността – в хранително-вкусовата промишленост и автомобилостроенето, в химическата промишленост и металургията, в металообработката, както и за много приложения, свързани с околната среда и медицината.

Основната цел на инвестиционното предложение (ИП) е да се подобри възможността в България да се произвеждат, съхраняват и дистрибутират индустриални и медицински газове, с което ще се постигне устойчив растеж на компанията и нейното затвърждаване в България, подобрявайки възможността и конкурентоспособността на пазара на горепосочените газове.
II.8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях
В Приложение №1,2 и 3 е представени материали, илюстриращ границите на инвестиционното предложение в неговата цялост, както и правоъгълни проекционни координати в БГС 2005 на същото.
Инвестиционното предложение не засяга елементи от Националната екологична мрежа Натура 2000.
Най-близко разположените защитени зони от общоевропейската екологична мрежа „Натура 2000“ са - ЗЗ за местообитания – Река Пясъчник (BG0000444), обявена със Заповед: № РД-41/17.01.2024 г. на министъра на околната среда и водите, отстояща на около 250 m от ИП, както и ЗЗ за птици – Рибарници Пловдив (BG0002016), обявена със Заповед: № РД-81/03.02.2009 г. на министъра на околната среда и водите, намираща се на около 1400 m от ИП. 
Съгласно §1, т.3 от ДР на Наредбата за ОВОС обекти, подлежащи на здравна защита са жилищните сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване (хотели, мотели, общежития, почивни домове, ваканционни селища, къмпинги, хижи и др.), места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни.
В тази връзка:

Инвестиционното предложение отстои на около повече от 2100 m от строителните граници на село Войводино и обекти подлежащи на здравна защита разположени в населеното място (жилищни сгради). Друго най-близко разположено населено място с обекти подлежащи на здравна защита е гр. Пловдив, намиращ се на около повече от 1500 m.
В близост до съоръженията на ИП не са налични обекти, подлежащи на здравна защита извън цитираните по-горе населени места. 

II.9. Съществуващо земеползване по границите на площадката или трасето на инвестиционното предложение
Инвестиционното предложение основно граничи със земеделски територии, като единствено в западна посока от него е разположена урбанизирана територия.
II.10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа
ИП попада в обхвата на подземно водно тяло BG3G000000Q013 „Порови води в Кватсрнер - Горнотракийска низина” и разположеното под него ПВТ BG3G00000NQ018 „Порови води в Нсоген - Кватернер - Пазарджик - Пловдивския район”. Подземното водно тяло е определено като зона за защита на водите, съгласно чл. 119а, ал. I, т. 1 от ЗВ. В подземните водни тела има определени зони за защита на водите по чл. 119а. ал. 1. т. За от ЗВ. Площта на ИП попада в уязвима зона за защита на водите включена в Раздел 3, точка 3.3.1 от ПУРБ на ИБР. ИП не попада и не граничи с пояси на СОЗ.
ИП попада в границите на повърхностно водно тяло (ВТ) „Река Пясъчник от яз. Пясъчник до устие и ГОК-3, Строево, Труд “ с код BG3MA500R118. ИП не попада в зони за защита (33) на водите по чл. 119а. ал. 1. т. 5 от ЗВ. включени в Раздел 3. точка 5 от ПУРБ на ИБР. ИП попада в чувствителна зона по чл. 119а ал. 1, т. 36 от ЗВ, описана в Раздел 3. на ПУРБ на ИБР. ИП не попада зона за защита на водите зона по чл. 119а ал. 1, т. 1. т. 2 и т. 4. описана в Раздел 3, на ПУРБ на ИБР.
Имота обект на ИП не попада в зоните, които могат да бъдат наводнени съобразно картите на районите под заплаха от наводнения, при сценариите, посочени в чл. 146е (1), от Закона за водите за район със значителен потенциален риск от наводнения (РЗПРН) от определените РЗПРН в ПУРИ на ИБР 2022-2027 г.
Инвестиционното предложение не засяга защитени територии по Закона за защитените територии, както и не засяга елементи от Националната екологична мрежа Натура 2000.

Най-близко разположените защитени зони от общоевропейската екологична мрежа „Натура 2000“ са - ЗЗ за местообитания – Река Пясъчник (BG0000444), обявена със Заповед: № РД-41/17.01.2024 г. на министъра на околната среда и водите, отстояща на около 250 m от ИП, както и ЗЗ за птици – Рибарници Пловдив (BG0002016), обявена със Заповед: № РД-81/03.02.2009 г. на министъра на околната среда и водите, намираща се на около 1400 m от ИП.
II.11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство)
Добив на строителни материали
По време на строителството и експлоатацията на инвестиционното предложение не се предвижда добив на строителни материали.

Нов водопровод
Инвестиционното предложение предвижда изграждане на нова външна водопроводна връзка (питеен водопровод). Новия външен водопровод ще е с дължина 82 m. ще е също  PEHD DN160 и ще достига до водопроводното отклонението до границата на площадката на завода.
Добив или пренасяне на енергия

Не се предвижда добив на енергия. 

Необходимата електроенергия за заваръчни работи при строителството ще се осигурява от дизелови генератори.
При експлоатацията ще се използва електроенергия необходима за цялостното функциониране на завода.
Жилищно строителство

За изграждането на завода за производство на индустриални и медицински газове не се предвиждат дейности, свързани с жилищно строителство.  

II.12. Необходимост от други разрешителни, свързани с инвестиционното предложение
За разрешаване изграждането на съоръженията в обхвата на ИП се изисква издаване на съответните Разрешения за строеж. 

Получаването на разрешение за строеж е предшествано от изготвянето на Подробен устройствен план (ПУП) – Парцеларен план (ПП) (окончателен проект). Изготвянето на упоменатия план е свързано с получаване на разрешение за изработване на ПУП- ПП.

Ще бъде разработен инвестиционен проект, който подлежи на оценяване на съответствието от Консултант по чл. 166, ал.1 от ЗУТ, както и на съгласуване с компетентните контролни органи, Консултанта по чл.166, ал.1 от ЗУТ, Възложителя и други заинтересовани лица, одобряване по реда на чл.144, ал.1 от ЗУТ и получаване на разрешение за строеж.

Във връзка с изискванията за извършване на процедура по Екологична оценка на проекта на ПУП-ПП в съответствие с Глава шеста, Раздел втори на ЗООС с Уведомлението за ИП е поискано допускане извършването само на ОВОС, в съответствие с чл. 91, ал. 2 ЗООС. 
III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно
III.1. Съществуващо и одобрено земеползване
Инвестиционното предложение ще се реализира изцяло в урбанизирани територии, както площадката на завода, така и външната техническа инфраструктура. Приложение № 1. 
III.2. Мочурища, крайречни области, речни устия
Инвестиционното предложение не засяга мочурища, крайречни области и речни устия. 

III.3. Крайбрежни зони и морска околна среда
Инвестиционното предложение не засяга крайбрежни зони и морска околна среда.

III.4. Планински и горски райони
Инвестиционното предложение не засяга планински и горски райони.
III.5. Защитени със закон територии
Дейностите, предмет на настоящото ИП не засягат защитени със закон територии.

III.6. Засегнати елементи от Националната екологична мрежа
Инвестиционното предложение не засяга елементи от националната екологична мрежа.

Завода за производство на индустриални и медицински газове не засяга защитени територии съгласно Закона за защитените територии.

Най-близко разположените до ИП защитени зони са:
Защитена Зона за местообитания – Река Пясъчник (BG0000444), обявена със Заповед: № РД-41/17.01.2024 г. на министъра на околната среда и водите, отстояща на около 250 m от ИП.

Защитена Зона за птици – Рибарници Пловдив (BG0002016), обявена със Заповед: № РД-81/03.02.2009 г. на министъра на околната среда и водите, намираща се на около 1400 m от ИП.

III.7. Ландшафт и обекти с историческа, културна или археологическа стойност
Ландшафт 
Съгласно ландшафтното райониране на България (по Петров, 1997, География на България 2002 г.) изготвена съгласно класифицирането на природно-териториалните комплекси в България, ландшафтната система на България включва 4 класа (равнинни, междупланински, равнинно-низинни, котловинни и планински ландшафти). инвестиционното предложение попада в Междупланинска зонална област на южно-българските низини и ниски планини и съответно в Горнотракийска подобласт. 
Обекти на културното наследство

Към момента на разработване на настоящата Информация за преценяване на необходимостта от ОВОС няма данни за наличие на археологически обекти в границите на площадката на ИП и по протежение на предвидените за изграждане инфраструктурни връзки. Всички последващи процедури, свързани с ИП, ще бъдат съгласувани с Министерство на културата съгласно чл. 83 и по реда на чл. 84 от Закона за културното наследство. 
III.8. Територии и/или зони и обекти със специфичен санитарен статут или подлежащи на здравна защита
Обекти, подлежащи на здравна защита
Разглежданото инвестиционно предложение не засяга обекти, подлежащи на здравна защита. Разстоянията до най-близко разположените обекти подлежащи на здравна защита са представени в точка II.8.

Обекти със специфичен санитарен статут
Обектите със специфичен санитарен статут са разгледани в раздел II.10. 
IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение

IV.1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии

IV.1.1. Въздействие върху населението и човешкото здраве

По време на строителството 

Въздействие върху населението

Инвестиционното предложение отстои на около повече от 2100 m от строителните граници на село Войводино и обекти подлежащи на здравна защита разположени в населеното място (жилищни сгради). Друго най-близко разположено населено място с обекти подлежащи на здравна защита е гр. Пловдив, намиращ се на около повече от 1500 m.
В близост до съоръженията на ИП не са налични обекти, подлежащи на здравна защита извън цитираните по-горе населени места. 

Население, което би могло да е засегнато по време на строителството на елементите на инвестиционното предложение, са жителите на двете посочени населени места. Предвид това, че както с. Войводино, така и гр. Пловдив, отстоят на повече от един километър от строителните граници на елементите на ИП, то на този етап от осъществяване на инвестиционното предложение за населените места, намиращи се най-близо до обекта, не се очаква въздействие върху населението от физични и химични вредности, генерирани в хода на строително-монтажните дейности, предвид това, че въздействие върху компонентите на околната среда се очаква локално, единствено в границите на строителната полоса/площадка, непосредствено до местата на извършваните СМР.

Въздействие върху работниците

Въздействие по време на строително-монтажните работи се очакват основно върху работниците на обекта, като същите се дължат основно на:

· Прах – при сухо и ветровито време в границите на строителните площадки е възможно увеличаване на праховите емисии. Основен източник на вредни вещества ще е едновременната работа на строителната и транспортната техника. Въпреки, че не се очакват наднормени нива на замърсяване на атмосферния въздух на строителните площадки е целесъобразно при неблагоприятни климатични условия и риск от запрашаване да се извърши своевременно оросяване на терена, както и при необходимост работниците на строителната площадка да използват подходящи лични предпазни средства.

· Шум и вибрации – предвидените да се използват строителна техника и механизация излъчват шум с висок интензитет, който в кабините и/или в непосредствена близост до даденото съоръжение е възможно да достигне и надвиши 100 dBA и да окаже неблагоприятен здравен ефект върху работниците. Ето защо се предвижда при работа с дадените машини и съоръжения работниците да използват шумофони. На общи вибрации ще бъдат изложени водачите на тежкотоварните камиони, багери, булдозери. 

· Физическо натоварване и метеорологични условия – в основната си част дейностите, които ще се извършват на обекта, са механизирани. Независимо от това обаче има някои, които ще се наложи да се извършват и ръчно. В едно с неблагоприятните климатични условия на средата, които биха могли да се наблюдават в даден момент, се създават предпоставки за увреждане здравето на работниците. Ето защо е предвидено работещите на обекта да носят работно облекло, отговарящо на климатичните особености в дадения момент, както и да спазват определен ред на труд и почивка, съгласно действащото в страната законодателство и изготвените от изпълнителя на строителните дейности графици.

Вид на въздействието: Не се очаква въздействие върху населението от с. Войводино и гр. Пловдив, ситуирани в близост до строителните граници на ИП. Реализирането на инвестиционното предложение не оказва неблагоприятно въздействие върху нито един от факторите на жизнената среда и съответно не крие риск за човешкото здраве. Въздействието върху населението се очаква да бъде и положително, пряко и непряко (от разкриване на работни места, социален и икономически ефект).

Естество на въздействието: Няма вероятност за отрицателно въздействие върху населението от посочените населени места, но има вероятност за поява на отрицателно въздействие върху работниците, което се очаква да бъде с ниска степен, с пространствен обхват в границите на строителните площадки и в непосредствена близост до тях, очаква се да настъпи само по време на строителството, по продължителност е краткотрайно, по честота е временно и е обратимо, с ниска степен на интензивност и не се очаква комплексност на въздействието. Не се очаква кумулативно въздействие върху населението и човешкото здраве.

Не се очаква здравен риск за населението.

По време на експлоатацията

По време на експлоатацията като засегнато може да се определи населението от ситуираните в близост населени места, като влиянието на проекта върху населението е положително - социален и икономически ефект (пряк и косвен), дълготраен и постоянен, запазване (подобряване) на екологичната обстановка. Инвестиционното предложение не е източник на вредности в околната среда, които да крият риск за здравето на населението – както е описано по-горе генерираните потоци отпадъчни води се пречистват и заустват регулирано, а в процеса на експлоатация на съоръженията не се образуват и отделят в атмосферата отпадъчни газове. Образуваните отпадъци се управляват съгласно нормативните изисквания, ЗУО и подзаконовите нормативни актове към него и не създават риск за населението и човешкото здраве. 
По време на експлоатацията инвестиционното предложение не е източник на вредни физични фактори като светлинно, топлинно излъчване или електромагнитни лъчения и не се очакват вредни въздействия от страна на физическите фактори шум, вибрации, йонизиращи или нейонизиращи лъчения, като за тази цел на работещите в близост до оборудването, значителен източник на шум, ще бъдат осигурени необходимите лични предпазни средства - шумофони.
Предвид изложеното по-горе здравният риск за работниците е минимален, управляем, проектът отговаря на приоритетите за развитие на тези райони.

Обслужващия производствената дейност транспорт за доставяне на необходимите материали и извозване на готовата продукция, предвид обемите на производство, не се очаква да окаже въздействие върху населението и човешкото здраве.

При възникването на извънредни ситуации, въздействия върху хората и човешкото здраве може да има в случаите, когато лица се намират в непосредствена близост до мястото на авария, напр.: служители на оператора, трети лица, които са и причинители на аварията; служители на пожарната и медицински екипи – които са там по задължение; представители на населението. Съгласно изчисленията чрез Методика за бърза оценка на евентуални поражения от голяма авария с опасни химични вещества, за безопасно разстояние до предприятието може да се приеме зоната извън 102 m от центъра на площадката на „СИАД България“ ЕООД. Това е зоната, в която при хипотетично най-тежкия сценарий на голяма авария е възможно да има негативни последици за живота и здравето на хората намиращи се на открито. В отделно приложение е представена Информация и оценка по чл. 99б от ЗООС за обекта на „СИАД България“ ЕООД.
Въз основа на анализираните най-тежки сценарии на авария, за безопасно разстояние до предприятието може да се приеме зоната извън 102 m от центъра на площадката на „СИАД България“ ЕООД.
Въз основа на изложеното по-горе може да се счете, че по време на експлоатацията не се очакват отрицателни въздействия върху населението и човешкото здраве.

Видът и естеството на въздействието по време на експлоатацията, са както следва: 

Вид на въздействието: Въздействието върху населението в засегнатите райони по време на експлоатацията се очаква да бъде положително, непряко.

Естество на въздействието: Има вероятност за поява на положително въздействие, което се очаква да бъде с ниска степен, с пространствен обхват локално и регионално, очаква се да настъпи по време на експлоатацията, по продължителност е дълготрайно, по честота е постоянно и е необратимо, не е интензивно и не се очаква комплексност на въздействието. Не се очаква кумулативен ефект върху здравето на населението и работниците по време на експлоатация на инвестиционното предложение.

Не се очаква здравен риск за населението.

По време на строителството и експлоатацията няма да се използват генетично модифицирани организми, поради което не се очаква въздействие от тях
IV.1.2. Въздействие върху културно-историческото наследство

По време на строителството

Възможно е при изпълнение на СМР да се попадне на археологически обект, нерегистриран преди, поради неговите особености. В такъв случай ще бъдат предприети съответните постъпки в съответствие с изискванията на чл. 160, ал. 2 от ЗКН. Предвидено е по време на строителните работи да се провежда археологическо наблюдение. По тази начин контролът върху изкопните работи ще намали риска от възможно разрушаване на културни ценности, неизвестни до момента.
Вид на въздействието: По време на строителството на инвестиционното предложение са възможни отрицателни, преки и непреки въздействия само в случай на откриване на нови обекти.

Естество на въздействието: Има вероятност за поява на въздействие само в случай на откриване на нови обекти, което се очаква да бъде с ниска степен, с пространствен обхват в границите на строителните площадки за изграждане на ИП и свързаните с него инфраструктури. Очаква се това въздействие да настъпи само по време на строителството, по продължителност да е краткотрайно до дълготрайно, по честота - временно и обратимо (археологическият обект ще бъдат частично или изцяло проучен и ще се проведат спасителни археологически разкопки при необходимост), с ниска степен на интензивност и не се очаква комплексност на въздействието. Строителството на ИП не е свързано с поява на кумулативен ефект върху културно-историческото наследство.

По време на експлоатацията

По време на експлоатацията не се очаква въздействие върху археологически обекти.
IV.1.3. Въздействие върху климата и атмосферния въздух

Климат

Пространственият мащаб на количествата на емисии както при строителство, така и по време на експлоатация на ИП, е с подмрежов ефект за пространствените мащаби на изменение на климата. Следователно няма да има изменение в режима и пространственото разпределение на стойностите на климатичните елементи в разглеждания район.
Атмосферен въздух

По време на строителството

Строително-монтажните работи, които ще бъдат извършени с цел реализация на ИП, както и дейностите по подготовка на временните строителни площадки, са източник на неорганизирани емисии от прах и вредни вещества в отработените газове от двигателите с вътрешно горене (ДВГ) на използваната строителна техника в резултат на:

· Земно-изкопни и насипни дейности – извършвани при подготовка на площадката на ИП, строителните полоси и отнемане на хумусния слой, изкопавани на траншеите за изграждане на водопровода и канализацията, обратна засипка и уплътняване на траншеите и рекултивация на увредените терени;

· Работа на строителна техника с дизелови ДВГ;

· Транспортни дейности - превоз на хумус, образувани по време на строителството отпадъци, както и доставка на строителни материали и технологично оборудване.

Терените, върху които ще се извършват описаните дейности, се явяват площен източник основно на прах и в много малка степен на емисии на вредни вещества в отработените газове на ДВГ на използваната техника, работеща с дизелово гориво - въглеродни и азотни оксиди, леснолетливи органични съединения, фини прахови частици (ФПЧ10) и нищожни количества кадмий и устойчиви органични замърсители.

Интензивността на прахоотделянето зависи основно от метеорологичните условия (вятър, влажност, температура, устойчивост на атмосферата) при работа и от сезона, през който ще се извършват строителните работи, както и от характеристиките на земните частици и други условия.

Замърсяването на атмосферния въздух вследствие транспортната дейност е разсредоточено по продължение на пътя, който представлява линеен източник на замърсяване на атмосферния въздух с прах и токсични вещества от изгорелите газове на дизеловите двигатели на техниката.

Вид на въздействието: По време на строителството се очакват отрицателни преки въздействия в границите на строителните площадки и в непосредствена около тях, свързани с работата на строителната техника и на транспортните машини във фазата на строителството. 

Естество на въздействието: Има вероятност за поява на въздействие, което се очаква да бъде с ниска степен, с пространствен обхват в границите на строителните площадки и около тях, в непосредствена близост, очаква се да настъпи само по време на строителството, по продължителност е краткотрайно, по честота е временно и е обратимо, с ниска степен на интензивност и не се очаква комплексност на въздействието. Не се очаква кумулативно въздействие върху качеството на атмосферния въздух в района на инвестиционното предложение по време на строителството. Не се очаква превишаване на пределно допустими концентрации за съдържание на вредни вещества в атмосферния въздух.
По време на експлоатацията

Експлоатацията на инвестиционното предложение не е свързана с образуването на емисии на вредни вещества в атмосферния въздух. 

По време на експлоатацията се очаква въздействие върху КАВ единствено и само в резултат от обслужващия производството транспорт. Имайки предвид размерите на инвестиционното предложение и местоположението му, не се очаква наднормено въздействие върху атмосферния въздух.

Вид и естество на въздействието: По време на експлоатацията на инвестиционното предложение има вероятност за поява на въздействие, което се очаква да бъде с ниска степен, с пространствен обхват локално- в границите на площадката на производственото предприятие и пътищата за достъп до нея, очаква се да настъпи по време на експлоатацията, по продължителност е краткотрайно, по честота е временно и обратимо. Не се очаква комплексност на въздействието. Не се очаква кумулативен ефект върху КАВ в района на инвестиционното предложение.
IV.1.4. Въздействие върху повърхностните и подземните води

Повърхностни води

ИП попада в границите на повърхностно водно тяло (ВТ) „Река Пясъчник от яз. Пясъчник до устие и ГОК-3, Строево, Труд “ с код BG3MA500R118.

По време на строителството и експлоатацията
Вид и естество на въздействието: Нормалното реализиране на строителните и експлоатационни работи не предполага въздействие върху повърхностните води по време на строителството.
Подземни води
ИП попада в обхвата на подземно водно тяло BG3G000000Q013 „Порови води в Кватсрнер - Горнотракийска низина” и разположеното под него ПВТ BG3G00000NQ018 „Порови води в Нсоген - Кватернер - Пазарджик - Пловдивския район”.
По време на строителството 

Нормалното реализиране на строителните работи не предполагат въздействие върху подземните води.
По време на експлоатацията 

Експлоатацията на инвестиционното предложение е свързана с водовземане за промишлени нужди за водна система за охлаждане, както и за противопожарни такива. В тази връзка е предвидено да се използват подземните води и ще бъдат изградени три нови сондажа (в конфигурация – два работещи и един в резерв), като двата ще се използват непрекъснато за технологични нужди, а третият ще е в резерв. Необходим дебит на двата сондажа (подземна вода) ще е около 30 m3/h за средно време на непрекъсната експлоатация приблизително 10 часа/ден – целогодишно до 300 работни дни в годината. За противопожарни цели необходимият ревизиран обем от сондажните кладенци ще е около 180 m3 вода.
Вид на въздействието: Очакват се отрицателни преки въздействия върху подземните води, основно върху тяхното количествено състояние и дължащи се основно на водовземането за промишлени и противопожарни нужди. 

Естество на въздействието: Има вероятност за поява на въздействие, което се очаква да бъде с ниска степен, с пространствен обхват локално, в района на водовземане, по продължителност е дълготрайно, по честота е временно и е обратимо (ще бъде преустановено и подземните води ще възстановят първоначалните си количествени характеристики и ще ги запазят при прекратяване на производствените работи), с ниска степен на интензивност и не се очаква комплексност на въздействието. Кумулативно въздействие се очаква с други водовземания в района на ИП. Не се очаква превишаване на пределно допустими концентрации за съдържание на вредни вещества във водите, т е не се очаква влошаване на качествените показатели на подземните води при нормално протичане на процеса на водовземане и нормален ход на производствените работи на територията на промишлената площадка.
IV.1.5. Въздействия върху почвите

По време на строителството 

Инвестиционното предложение ще бъде реализирано изцяло в урбанизирана територия, частично увредени.
Отрицателните въздействия върху почвите са съсредоточени в етапа на строителство и се изразяват в увреждане на почвите в обхвата на технологичните съоръжения в границите на промишлената площадка поради уплътняване и запечатване, което е с постоянен характер, и временно увреждане на почвите в обхвата на зелените площи на територията на промишлената площадка и сервитута на предвидените за изграждане водопровод и канализация. Степента на въздействието като резултат от дадената дейност, зависи основно от типа на почвата, нейните физико-механични свойства и конкретните природни условия в дадения работен участък. Основните въздействия върху почвите в резултат на реализирането на инвестиционното предложение ще са свързани с нарушаване на почвения профил, с промяна на протичащите в почвения субстрат физико-химични, водно-физични и биологични процеси, локално временно влошаване на качеството на почвите в строителната полоса на подземната инфраструктура, които ще бъдат възстановени след рекултивация. Ще бъдат засегнати земи в непосредствена близост до съществуващия път, в урбанизирана територия. 

Вид на въздействието: По време на строителството на инвестиционното предложение се очакват отрицателни преки въздействия върху почвите. 

Естество на въздействието: Очаква се поява на въздействие със средна степен, с пространствен обхват, ограничен в сервитутите на предвидените да се изградят водопровод и канализация, както и на територията на производственото предприятие, по продължителност е краткотрайно, по честота е временно и постоянно, обратимо в обхвата на строителния сервитут на инфраструктурните обекти и необратимо на площадката на предприятието, с ниска степен на интензивност, не се очаква комплексност на въздействието. Не се очаква и проявата на кумулативен ефект върху почвите в хода на строителните работи. След подходящи рекултивационни мероприятия ще бъде възстановен съществуващия начин на трайно ползване в границите на сервитута на подземната помощна инфраструктура.

По време на експлоатацията 
Не се очакват въздействия върху почвите по време на нормалната експлоатация на инвестиционното предложение 
IV.1.6.  Въздействие върху земните недра

По време на строителството, предвид дълбочина на изкопите, от 1,5 -3,0 m, то ще бъде засегнат единствено повърхностния слой на геоложката основа. 

Вид на въздействието: По време на строителството на инвестиционното предложение се очакват незначителни отрицателни локални, преки въздействия от механично нарушаване на геоложката основа.

Естество на въздействието: Има вероятност за поява на въздействие от механично нарушаване на геоложката основа в участъците на изграждане на обектите на ИП, което се очаква да бъде незначително, с пространствен обхват локален - в обсега на строителните площадки, очаква се да настъпи само по време на строителството, по продължителност е краткотрайно, по честота е временно и е необратимо, с ниска интензивност и не се очаква комплексност на въздействието. Не се очаква да доведе до появата на кумулативен ефект. 

По време на експлоатацията 

По време на експлоатацията не се очаква въздействие върху земните недра. 

IV.1.7. Въздействие върху ландшафта 

По време  на строителството не се предвиждат мащабни строителни дейности, които могат да доведат до съществени изменения или трансформация в типовете на съществуващия ландшафт. 

При изграждането на подземните инфраструктурни обекти терените се възстановяват до първоначалното си състояние за относително къс период от време, като отрицателните визуални въздействия са само в периода на строителство и са в резултат на изкопните дейности и работата на строителната техника.   

Рекултивацията на строителните площадки намалява въздействията върху ландшафта само до технологичните съоръжения, които ще останат видими на терена след приключване на строителството, предизвиквайки поява на визуални въздействия и антропогенизация на района.

Вид на въздействието: По време на строителството не се очакват отрицателни преки и непреки въздействия върху ландшафта, с изключение на по-горе упоменатите визуални въздействия. 

Естество на въздействието: Има вероятност за поява на въздействие, което се очаква да бъде с незначителна степен, с пространствен обхват локален, по продължителност е краткотрайно, по честота е временно и е обратимо (тъй като се предвиждат рекултивационни мероприятия при изграждането на подземните инфраструктурни обекти) и необратимо (при изграждането на наземните съоръжения на територията на промишлената площадка), с ниска степен на интензивност и не се очаква комплексност на въздействието. Не се очаква проявата на кумулативен ефект.

IV.1.8. Въздействие върху биологичното разнообразие и неговите елементи и защитените територии

По време на строителството 

Инвестиционното предложение е разположено в урбанизирана територия, частично увредена от човешката дейност. По време на строителството съществуващата растителност в района на строителните площадки ще бъде премахната. Въздействието е постоянно в обхвата на промишлената площадка и временно в границите на сервитута на новопроектираните водопровод и канализация - като цяло тревната растителност има сравнително добри самовъзстановителни способности и при прилагане на предвиденото в проекта съхранение и обратно полагане на хумусния слой, както и рекултивиране, се очаква растителността да се възстанови за няколко вегетационни сезона (2-3). Чувствителността по отношение на това въздействие може да бъде оценена като много ниска до незначителна.
Не са налични защитени видове на или в близост до строителните площадки. Строителните дейност не оказват въздействия върху защитени растителни/животински видове, съгласно ЗБР.

Вид на въздействието: Въздействието върху флората и фауната по време на строителството се очаква да бъде отрицателно, пряко и непряко. 

Естество на въздействието: Има вероятност за поява на отрицателно въздействие, което се очаква да бъде с много ниска до незначителна степен, с локален пространствен обхват (в сервитута на инфраструктурните обекти и района около него, както и в границите на промишлената площадка), очаква се да настъпи по време на строителството, по продължителност да е кратко, по честота да е временно, да е с ниска интензивност и обратимо за площите в обхвата на сервитута, като не се очаква комплексност на въздействието. Не се очаква строителството да доведе до кумулативно въздействие върху биоразнообразието в района на инвестиционното предложение.

По време на експлоатацията 

Не се очаква въздействие върху биологичното разнообразие и неговите елементи по време на експлоатацията на инвестиционното предложение.
IV.1.9. Въздействие върху материалните активи
Както по време на строителството, така и по време на експлоатацията на ИП не се очакват въздействия върху материалните активи на други дружества.

В своята цялост реализацията на инвестиционното предложение ще има положително въздействие върху функционалността и техническото състояние на материалните активи в района на ИП. 

Вид на въздействието: Въздействието върху материалните активи по време на строителството и експлоатацията се очаква да бъде положително и пряко.

Естество на въздействието: Ще бъде налице положително въздействие, което се очаква да бъде с ниска до висока степен, с пространствен обхват локално, очаква се да настъпи по време на строителството и експлоатацията, по продължителност да е дълготрайно, по честота да е постоянно и е необратимо, не е интензивно и не се очаква комплексност на въздействието. Възможен е положителен кумулативен ефект.

IV.2. Въздействие върху елементи от Националната екологична мрежа, включително на разположените в близост до инвестиционното предложение
Защитени зони и защитени територии
Видно от представената по-горе информация инвестиционното предложение е разположено на значително отстояние от защитени зони и не засяга защитени територии. Не се очаква реализирането на инвестиционното предложение, в т ч. неговото строителство и експлоатация, да окаже каквото и да е въздействие върху елементите от НЕМ.
IV.3. Очакваните последици, произтичащи от уязвимостта на инвестиционното предложение от риск от големи аварии и/или бедствия

„Голяма авария“ е възникване на голяма емисия, пожар или експлозия, която става в резултат на неконтролируеми събития в хода на операциите на предприятието, и която води до сериозна опасност за човешкото здраве и/или за околната среда, която опасност е непосредствена, забавена, вътре или вън от предприятието и включва едно или повече опасни вещества, класифицирани в една или повече от категориите на опасност, посочени в част 1 на приложение № 3 или поименно изброени в част 2 на приложение № 3 на ЗООС.

По време на строителството

По време на строителството не е възможно да възникне голяма авария, тъй като на площадката не е възможно да има налични опасни вещества в обхвата на Приложение 3 към ЗООС, които да покриват и критериите за докладване на голяма авария съгласно Приложение № 5 на ЗООС.
По време на експлоатацията

Към настоящата информация е приложена Информация и оценка по чл. 99б от ЗООС за обекта на „СИАД България“ ЕООД. В съответствие с оценката на риска, най-голяма прогнозна тежест на последствията ще има при разрушаване на съоръжения с наличен кислород съпроводено с пожар и всички произтичащи от това последствия.

Подробно са анализирани следните сценарии, които са идентифицирани като възможни (вж. точка 4.4 от приложената Информация и оценка по чл. 99б от ЗООС):

-
Сценарий 1.1 – разрушаване на инсталация за разделяне на въздух и мигновено изпускане на 10 t кислород от производствения процес на инсталацията съпроводено с пожар;

-
Сценарий 1.2 – разрушаване на резервоар в инсталацията за разделяне на въздух съпроводено с пожар на 304 t втечнен кислород (най-големия резервоар на площадката към инсталацията за разделяне на въздуха);

-
Сценарий 1.3 – разрушаване на резервоар в станцията за пълнене съпроводено с пожар на 55 t втечнен кислород (най-големия резервоар на площадката към станцията за пълнене);

-
Сценарий 1.4 – разрушаване на склад за бутилки за кислород съпроводено с пожар на 20 t втечнен кислород;

-
Сценарий 1.5 – разрушаване на автоцистерна с кислород съпроводено с пожар на 20 t втечнен кислород;

-
Сценарий 2 – разрушаване на всички съоръжения на площадката на „СИАД България“ ЕООД с налични запалими газове и пожар на 1092.31 t опасни вещества (вкл. количествата наличен кислород, водород, ацетилен, пропан-бутан, СИАДТОКС 90 и АРГОН-МЕТАН Р10). Количеството на дизелово гориво е пренебрежимо малко и не оказва съществено влияние върху зоните на поражения.

Съгласно изчисленията чрез Методика за бърза оценка на евентуални поражения от голяма авария с опасни химични вещества при хипотетично най-тежкия сценарий на авария е възможно да има негативни последици за живота и здравето на хората намиращи се на открито в радиус до 102 m. В този случай е възможно да има летален изход за работещите на открито в момента на аварията. Съществува опасност и за хора намиращи се на открито в непосредствена близост до площадката на „СИАД България“ ЕООД.

За хората пребиваващи в закрити помещения няма опасност от излагане на термично въздействие водещо до трайни наранявания.

В случай на авария н не се засягат съседни площадки с налични опасни вещества с потенциал за възникване на голяма авария. Най-близкото предприятие с рисков потенциал е на разстояние повече от 1.7 km от границите на „СИАД България“ ЕООД.

Не се засягат чувствителни обществени сгради, жилищни сгради, пътни артерии и др. чувствителни обекти.

Въз основа на анализираните най-тежки сценарии на авария, за безопасно разстояние до предприятието може да се приеме зоната извън 102 m от центъра на площадката на „СИАД България“ ЕООД.
IV.4. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно)

В раздел IV.1-3 са разгледани очакваните въздействия върху населението и човешкото здраве; биологичното разнообразие; земните недра; почвите; водите; климата и атмосферния въздух; материалните активи; културното наследство и ландшафта по време на строителството и на експлоатацията на инвестиционно предложение, включително по вид и естество. Оценката на въздействията е извършена по следната методология:

· Фаза на изпълнение на инвестиционното предложение:

· Строителство;

· Експлоатация.

· Вид на въздействието:

· положително, отрицателно;

· пряко, непряко.

· Естество на въздействието:

· вероятност за въздействие - има вероятност, няма вероятност;

· степен - ниска, средна, висока;

· пространствен обхват - локално (Л), регионално (Р), национално (Н);

· очаквано настъпване - очаква се или не се очаква; 

· продължителност - краткотрайно, средно или дълготрайно;

· честота - постоянно, временно;

· обратимост - обратимо или необратимо;

· интензивност - ниска или висока интензивност; 

· комплексност на въздействието – комплексност на въздействието или не.

Въз основа на информацията в раздел IV.1 и прилагайки методологията, описана по-горе, може да се направи следното обобщение по отношение на вида на въздействието: По време на строителството има вероятност за отрицателно въздействие от строителните дейности, засягащо основно въздуха, почвите, ландшафта, растителния и животинския свят. То ще е предимно с ниска степен, в сервитута на предвидените да се изградят водопровод и канализация и площадката на промишленото предприятие (очакваното въздействие ще е в основната си степен локални), краткотрайно, временно, основно обратимо, с ниска интензивност, като не се очаква комплексност на въздействието. Очаква се и положително въздействие върху материалните активи, в резултат от изграждането на нова инфраструктура в района.

По време на експлоатацията не се очаква въздействие върху компонентите на околната среда, с изключение на незначителни, временни, локални, обратими отрицателни въздействия в резултат от процеса на водовземане от подземни води. Очаква се положително въздействие върху материалните активи, което ще е дълготрайно, постоянно и необратимо.

IV.5. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.)

Пространственият обхват на въздействието от строителството и експлоатацията на инвестиционното предложение, разгледани в раздел IV.1, се очаква да бъде в границите на промишлената площадка и сервитута на предвидените за изграждане инфраструктурни обекти и в близост до тях. 

Изграждането на ИП засяга землищата на село Войводино и град Пловдив. Засегнато от инвестиционното предложение би могло да е населението в населените места, ситуирани в близост до инвестиционното предложение. Засегнатите населени места са ситуирани на повече от 1 км отстояние от предвидените за изграждане обекти. В близост до съоръженията на ИП не са налични обекти, подлежащи на здравна защита извън посочените населени места.

Наличието на въздействия е описано в раздел IV.1. 

Очакваното въздействие от реализацията на инвестиционното предложение ще бъде локално и може да се оцени като с малък териториален обхват и с локално въздействие.
IV.6. Вероятност, интензивност, комплексност на въздействието

Съгласно описаната методология за оценка на въздействието, вероятността на въздействието е критерий за оценка на естеството на въздействие. Очакваните въздействия върху населението и човешкото здраве, биологичното разнообразие и неговите елементи и защитени територии, земните недра, почвите, водите, въздуха и климата, материалните активи, културното наследство и ландшафта, по време на строителството и на експлоатацията на инвестиционно предложение, включително вероятност на въздействието са разгледани по-горе в раздел IV.1. Въз основа на това, може да се направи следното обобщение:

По време на реализацията на инвестиционното предложение има вероятност да се появи въздействие от строителните дейности, което ще е отрицателно. Очаква се да се появи отрицателно въздействие предимно върху въздуха, почвите, ландшафта, растителния и животинския свят. 

По време на нормална експлоатация на инвестиционното предложение  няма вероятност за поява на отрицателно въздействие върху околната среда и населението, с изключение на незначително въздействие върху количествените характеристики на подземните води, които се предвижда да се използват за промишлени цели.
IV.7. Очакваното настъпване, продължителността, честотата и обратимостта на въздействието
Съгласно предложената в раздел IV.4 методика за оценка на въздействието, очакваното настъпване, продължителността, честотата и обратимостта на въздействието са критерии за оценка на естеството на въздействие. Очакваните въздействия върху населението и човешкото здраве, биологичното разнообразие и неговите елементи и защитени територии, земните недра, почвите, водите, въздуха и климата, материалните активи, културното наследство и ландшафта, по време на строителството и на експлоатацията на инвестиционно предложение, включително очаквано настъпване, продължителност, честота и обратимост на въздействието са разгледани в раздел IV.1. Въз основа на това, може да се направи следното обобщение:

Продължителността на въздействието се очаква да бъде краткотрайно (за срока на извършваните строително-монтажни работи), а честотата се очаква да бъде малка и въздействието - обратимо за някои от компонентите на околната среда като въздуха. Дълготрайно, постоянно и необратимо въздействие се очаква за почвите при изграждането на сградите и технологичните съоръжения на промишленото предприятие. Въздействието върху ландшафта се очаква да бъде краткотрайно, временно и обратимо. След приключване на строителството се очаква възстановяване на средата и не се очаква въздействие върху компонентите на околната среда.

Експлоатацията на инвестиционното предложение налага единствено временно и обратимо въздействие върху количествените характеристики на подземните води, които се очаква да възстановят своите параметри след преустановяване работата на промишленото предприятие и неговото закриване.
IV.8. Комбинирането с въздействия на други съществуващи и/или одобрени инвестиционни предложения

След запознаване с наличната на интернет страницата на РИОСВ-Пловдив информация не могат да се идентифицират инвестиционни предложения, планове и програми, чието въздействие е възможно да се комбинира с въздействието от настоящото инвестиционно предложение. В този смисъл не следва да се очаква комбинирано въздействие по време на реализиране и експлоатация на ИП.
IV.9. Възможността за ефективно намаляване на въздействията

В резултат от осъществяване на ИП не се очаква значително отрицателно въздействие върху който и да е компонент на околната среда.
В раздел IV.11 са разгледани мерки за намаляване на възможните отрицателни въздействия върху околната среда и човешкото здраве от реализацията на инвестиционното предложение.

Отчитайки направената по-горе в точки от IV.1 до IV.7 оценка на отрицателните въздействия, оценени в цялост, то може да се обобщи, че прилагането на предложените по-долу мерки за недопускане и/или смекчаване на въздействията, ще доведе до ефективно намаляване на степента на проява на идентифицираните възможни въздействия.
IV.10. Трансграничен характер на въздействието

Поради местоположението на разглежданото инвестиционно предложение, както и очаквано въздействие само в границите на строителната площадка, то не се очаква трансгранично въздействие.
IV.11.  Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве 

Предвид изложеното в предходните точки от настоящия документ би могло да се заключи, че реализирането на инвестиционното предложение не е свързано с проявата на значителни отрицателни въздействия върху компонентите на околната среда. Независимо от това е предвидено прилагането на мерки, с които се цели недопускане или намаляване на установените и посочени по-горе възможни отрицателни въздействия. 

Атмосферен въздух

С цел опазване качеството на атмосферния въздух е необходимо реализацията на инвестиционното предложение да става при прилагане на следните мерки:

По време на строителството

· По време на процесите на товарене, разтоварване и транспортиране на строителни прахообразни материали: спазване на изискванията на чл. 70 от Наредба 1/2005 за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии;

· В сухо и ветровито време да се извършва оросяване на работните участъци с цел недопускане на неорганизирани прахови емисии;

· Много добра логистика по отношение на изграждането на проектните компоненти и стриктно придържане към последователността на строителните дейности според строителния график; 

· Забрана двигателите на строителната техника да работят на празен ход; 

· Координация на транспортната схема с местните общини и кметства, с цел ограничено преминаване на транспортната/строителната техника през населени места;

По време на експлоатацията

· Стриктно спазване на технологичните процеси, както и при извършване на ремонтни работи, вкл. и в резултат от настъпили аварийни събития;

· Периодично професионално обучение и оценка на уменията на персонала при извършване на промишлените и аварийно-възстановителни работи.

Повърхностни и подземни води

· С цел недопускане замърсяването на повърхностните и подземните води в района на инвестиционното предложение е необходимо при извършване на строителните дейности да се спазва технологичната дисциплина. 
· Да не се допуска замърсяване на подземното и повърхностното водно тяло от дейностите по реализиране и експлоатация на ИП.
· При изграждане на водовземно съоръжение, изхвърлянето на промивна течност и битови отпадъци да става на определените за целта места.
· Водовземане чрез нови съоръжения, предназначени за водовземане за стопански цели, да се извършва само от първото от повърхността подземно водно тяло с код BG3G000000Q013, с цел опазване количеството на подземните води от дълбоко разположените и защитени от замърсяване подземни водни тела, основен източник за осигуряване на вода с питейни качества (чл.50, ал.2 и ал.З от Наредба №1/10.10.2007г.).
· Изграждане на водовземно съоръжение и водовземане от подземни води, в имот собственост на юридическо лице подлежи на разрешителен режим, съгласно чл. 50, ал. 7. т. 1, вр. чл. 44, ал. 1 от ЗВ.
· С оглед опазване на количественото състояние на подземните води и предотвратяване на влошаването му. същите следва да се разкриват с минимален брой съоръжения за водовземане (чл. 52 от Наредба № 1/10.10.2007 г.).
· ИП подлежи на процедура по издаване на разрешително за ползване на воден обект за заустване на отпадъчни води в повърхностни води, съгласно чл. 46, ал. 1, т. 3, буква „а“ от ЗВ.
· Наличие на съгласие от собственика на отводнителен канал в ПИ с идентификатор 73242.225.878 по КККР на с. Труд, в който ще бъдат отведени отпадъчните води.
· Да се осигури подходящо пречистване на формираните отпадъчни води, преди заустването им в отводнителен канал, представляванщ ПИ с идентификатор 73242.225.878.
Ландшафт

Мерките, които е необходимо да бъдат предприети, с цел недопускане увреждане на ландшафта в района, се свеждат основно до навременно възстановяване на засегнати терени 

Почви

Основните мерки, предвидени с цел свеждане до минимум на възможните въздействия, могат за бъдат сведени най-общо до следните:

· При изкопните работи - опазване на хумусния субстрат чрез разделянето му от излишните земни маси и последващо съхранение на същия до използването му за възстановяване на нарушени терени; 

· Недопускане на строителните машини да влизат в обекта в продължение на поне 1-3 дни след дълготрайни и интензивни валежи;

· Да се избягва неоправданото придвижване на строителната техника и транспортните средства;

· Навременна рекултивация на увредените терени и използване на подходящо строително оборудване, с цел недопускане излишно уплътняване на почвите и последваща ерозия;

· Законосъобразно  съхраняване на отпадъците, генерирани по време на строителството (затворени контейнери, върху изолирана повърхност, без директен достъп до почвите; наличие на подходящ абсорбент в близост до контейнерите, който да бъде използван в случай на разливи).

Културно-историческо наследство
· Всички последващи процедури, свързани с ИП, следва да бъдат съгласувани с Министерство на културата съгласно чл. 83 и по реда на чл. 84 от Закона за културното наследство. 

· В хода на строително-монтажните работи да се провежда археологическо наблюдение - навременно преустановяване на работа и уведомяване на отговорните лица при разкриване на археологически обекти, за които към момента няма данни за наличието им в границите на строителните площадки.

V. Обществен интерес към инвестиционното предложение
В изпълнение на изискванията по чл. 95, ал. 1 от ЗООС „СИАД България“ ЕООД е информирало писмено компетентния орган (РИОСВ-Пловдив) и е обявило своето предложение на интернет страницата си - https://www.siad.com/bg/home/ и чрез средствата за масово осведомяване. Към момента на изготвяне на настоящата преценка няма получени становища от заинтересованите лица. 
В изпълнение на изискванията по чл. 6, ал. 9 от Наредбата за ОВОС Възложителят - „СИАД България“ ЕООД е уведомило компетентния орган (РИОСВ-Пловдив) като е предоставил искане за преценяване на необходимостта от извършване на ОВОС за инвестиционното предложение и информация за преценяване на необходимостта от ОВОС.
VI. Приложения

Приложение № 1: Скица на поземления имот;
Приложение № 2: Схема на инвестиционното предложение – M 1:500;
Приложение № 3: Проекционни координати в БГС 2005;
Приложение № 4: Писмо с Изх. № ОВОС-1211-22, 17.10.2024 г. на РИОСВ – Пловдив;
Приложение № 5: Писмо с Изх. № ПУ-01-619 (3), 02.10.2024 г., Басейнова дирекция (БД) „Източнобеломорски район”;
Приложение № 6: Писмо с Изх. № УК-2861, 09.10.2024 г., Изпълнителна агенция по околна среда;

Приложение  № 7: Становище № 4606633 на „Електроразпределение Юг“ ЕАД;

Приложение  № 8: Проект за изграждане на нови водовземни съоръжения.
� � HYPERLINK "https://echa.europa.eu/bg/brief-profile/-/briefprofile/100.063.455" �https://echa.europa.eu/bg/brief-profile/-/briefprofile/100.063.455� 

